text:
ذاتا سیزدا منه تای بو نچه گونده ،اتریش وسوییس مملکت دارینداکی فوتبال اویوناری کی آوروپا میلئت ده رینین آراسئندا اوینانئر ،باخئپ و تورک دونیاسئنئن تاکئمینین (تیمینین) اوتمالاریندان سئوینیپ وبیر پارار ایشلاردن دویون موسوز...!!!؟؟
ایندیکی بو اویونارئن سون گوناریدی و تکجه فینال اویونو گالئر،یاخچی راخ اله مک اولار بو اویونارئن اوزی و یانئنداکی اولان گچمیشینا گوره دانئشیلا.
بیرجه، تورکیه
میلی تیمینین اولدوز تک پارلاق اویون لاری و اوروپا و دنیا دا توپ کیمین سس وریلماسی کی ،دونیانئن تام فوتبال بولانارین مجبور ائیلادی بو تیمین یاخشی و بویوک اولمسئنا اذن ورسینا.منده اوز نوبمده سوینجه می گوسته ریپ ، بو غیرتلی اویونچولارا کی بوتون دونیانن تورک له رینین باشن اوجاتماقینا گوره دوغرودان جانان مایا گویدولار ،یاشاسن دئییرم...
اما بو اویونارئن ،اونونده،بیر پارا ایشلار ،بو اولکه ده اولدو.ایران میلی مدیا سئ(تئلویزیون) دان وریلن ،پروگرام (برنامه) دا ،کی هر گئجه بیر نئچه نفر گوناق چارماقئنان ایستاییردی ،اوزون بیر یولونان چوخ update گوسته ره ،یانی دییه کی منده وارام!!!!
ایران تئلویزیونو کی بو پروگرام لاری نان،ایسیردی اوز مردمون اوزونه ساری چئکمه اینان اولاری ایران مدیا سئنا باخماقا آلقیشلایا ،آما بیر پارا فاشیستی
حرکت لار وباخشلارئنان،گئچه جاخ دان چوخ اوز آنتی تورک لوقون بیلاندیردی و بیز(تورک) له رین کینه سین اوزله رینه گوره چوخاتدی...
بیر نچه نومونه دئماقینان ،سوزمو چوخ راخ آچیخلاییرام:
1-تورکیه تیمینین ،بیرینجی ایونو کی پرتقال تیمینین قاباقئندا، (2-0)ایکی هئچه، اودوزدو،ایرندا اولان ورزشی گونده لیق لارن هامه سی ،تورکیه نین حذف اوماقئنا اذن وریپ و ادعا اله دیلر کی بو تیم اویونارین سطحینی آشاقیا یئندیره جکدی...!!!؟بیر حال دا کی بولار دئدیقی تورکیه،بوتون آوروپانئن بویوک تیمنارینین ایچینده،4 تیمین ایچینه گئتدی
...!!!
2-ایکی و اوچونجی اویون لاردان سونراکی ،تورکیه تیمی الیه بولدی چک جومهوریتی وسوییس تیم لارین(کی اوز مملکتینده اوینوردی و تاماشاچی لری ذاتا چوخ راخیدی) حذف اله مه اینن ،ایکنجی دوره یه گئده ،گئنه ده ایران مدیا سئنان یایئلان پروگرامدا، کی مزدک میرزایی
،رضا جاودانی
،عادل فردوسی پور
وجواد خیابانی
نین آلینان فیرلانئردی!بولار تورکیه نین ایکینجی دوریه گئتمه یین ،شانسلی اولماقئنا گوره بیلدیلار وناراحات دیخلاری بو ایشین اولماقئنان گیزله ده بولمه دیلار......!؟؟؟
3-آما ایکینجی دوره ده کی تورکیه گئرک کرواسی تیمینن اوینوییدی،بو پروگرامئن ان بویوک دوشمانلئقی تورک له رینن ،اوزه چیخدی!!
نناد نیکولیچ،کی بیر کرواسی لی مربی دی(شانس دان من بو آدامی،تبریز ده گورموشم،بیله سینه فاس اورگه دیپ لر!!) وایرانن جوانار تیمینه مربی ائلییپلار،بو گئجه کی قوناقی دی بو برنامیه!!؟ یوزه یوز (%100) بو آدام اوز میلی تیمینه طرف اولمالی وکرواسینین بو اویون دا اوتماقن آرزی ائتمه لی...و بو او برنامه نی دولاندئرانار (و کل فاس لارئن) آرزی سی دی کی کرواسی بو اویونی اوتماقئنان ،تورکیه نی حذف الیه ...!
آما آلاه
بیز تورک له رینه نیدی ...جواد خیابانی کی بو گئجه مجری اولموشدی،دوغرودان بیلمیردی هیرسینان نینیه؟؟!
بونلارن، چی فیکیر له رینده ،کرواسی ذاتا بو اویونو اوتاجاقیدی!کرواسی لی مربی ده گتیر میشدیلر کی ،اونان شادیانالئخ الیه لر...!!!؟؟
اونلارن هیرسینه ده اولموش اولسا،تورکیه گئتدی آوروپا نئن 4 تیمینین ایچینه...
4-یاری فینال دا،تورکیه گئرک فینالا گئتمک دان اوتری ،آلمان تیمین اوتماقا چالئشیدی.تورکیه تیمینین 9 یاخشی اویونچوسی،2کارت اولماق یادا یارالاماقا گوره اویوندا یوخیدیلار...
بو اویونون بیر یئرینده کی تورکیه نین 9 نومره لی اویونچوسی، شنتورک ، خطا ایله دی آلمان اویونچوسونون اوستونه،مزدک میرزایی کی بو اویونی ایران مدیاسئندا گزارش الیردی،ددی:حالا تورک ها به اصلشون برمی گردند
..!!؟(ایندی تورک لر اصل لرینه گایتدئلار...؟؟؟!!!)
یانی نه مه نه؟؟یانی تورک لر وحشی دی لر؟؟!!!یانی فاس لار فوتبال دا خطا زاد اله مز لر؟؟؟دا بونان بویوک توهین ،اودا بیر فوتبال موسابقه سیندا اولا بیلار؟؟؟فاس شونیزمی لاپ کیفیر اوزون گورستدی...
و بو فقط بیر بالاجه نومونه دی ،بونلارئن آنتی تورک لوخ لارئنان...
یاشاسن تورکیه لی آرکاداشلارئمز
یاشاسن بوتون دونیاداکی تورک لر
گلئجک ذاتا بیزیمدیر....


c: text/html

text:
ائله بو یاخین کئچمیشلره کیمی آیفون تصویری فیلان هله چیخمامیشدی. کوچه قاپیسینی حلقلهجه (HƏLQƏLƏCƏ -تبریز دئییمی) ایله دؤیردیک. قاپیلار قالین- قئییم تختهدن اولاردی، ایکی جور ده حلقلهجهسی اولاردی، بیریسی گیرده تَهریم، او بیریسی اوزوناسوو. بئله دئییلیر کی، قاپینی دؤین خانم طایفاسی اولسایدی گیرده حلقلهجه ایله دؤیرمیش، کیشی خئیلاغیندان اولسایدی اوزون حلقلهجهنی چالارمیش و بئلهلیکله ائوده اولانلار سسدن بیلرمیشلر قاپی دالیسینداکی کیشی دیر یا آرواد، و کیشی اولسایدی باشلارینا چادیرا آتیب قاپییا گئدرمیشلر.
حالبوکی، هاوا سؤزدور، هئچ ده بئله دئییلمیش. قدیم زامانلار بوتون ائولر حیهطلی اولارمیشلار، حیهطلر ده چوخ بؤیوک اولاردی. یای- یازدا قاپ- باجا آچیق اولان زمان قاپینی تاققیلدادان کیمی ائو اهلی یاخیندا اولسایدیلار سسی ائشیدرمیشلر، آما حیهطین او باشیندا اولسایدیلار ائشیتمزمیشلر. هم ده قیشدا هر یئر اؤرتولو اولدوغو اوچون، ائولرین ده تیغاسی(دووارین ائنلیلیغی) قالین اولدوغوندان دولایی قاپی دؤیولنده هئچ کیم ائشیتمزدی. یا گئجه واختلاری بیری گلسهیدی قاپینی گوپبولدادیب یئددی قونشونو یوخودان ائلمزدی. نارین- نارین چالارمیش کی، نه قونشولار راحاتسیز اولسون نه ائو اهلی دیسکینسین. بو ندنلره گؤره، بعضا گیرده حلقلهجه ایله زینه سسله قاپی دؤیرمیشلر. بعضا ایسه اوزونسوو حلقلهجهنی چالارمیشلار، ائو اهلی ائشیدسین.
سونرالار زنگ چیخدی، کوچه قاپیلارینا زنگ بَتدهدیلر؛ زینننننننگگگگگگگگگ....... زینننننننگگگگگگگگگ.......
اوندان دا سونرا اِف اِف چیخدی. اِف اِف همان ایندیکی آیفونلارین بؤیوک ددهسی ایدی. آرتیق قاچا- قاچا حیهطه جوموب قاپی آچماق یئرینه گوشونو گؤتوروب بیر دویمهیه باسیب قاپینی آچماق اولوردو.
ایندی بیول منیم آتام طایفادا ایلک آدام دیر کی، اف اف آلیب بتدهتدیریب قاپییا آما گ...و قوش پیشیریر کی، اولمایا ائو اهلی بیاحتیاطلیق ائده، دویمهیه باسا و آللاه ائلمهمیش، آغزیما داش توپراق، ائوه بیر نابلددن زاتدان گیریب، باشلارینا بیر اویون گتیره!
پادار بیزه حربه قاداغا کسیر، خط نیشان چکیر، باش بئینیمیزی تپیکلهییر کی، "بیلمهسز کیمدیر، سسینی تانیماساز ، آچمایین هااااا. گلیب هاممینی بوغارلار ائوی ده ییغیشدیریب گئدرلر..." بیز ده انصافا رعایت ائدیردیک. هر دن ده ائتمیردیک!!! آما شوکور، هئچ زاد دا اولمامیشدی تا اینکیییی...............................
بلی، تا اینکی بیر گون گونورتایا آز قالا قاپیمیز دؤیولدو. یعنی اف اف چالدی. اننهم ده حیهطده تویوقلارین نینینی قورتدالاییر سهمانلیردی. عمیم گیل بیزده ایدیلر، دونهنیسی گون تهراندان قوناق گلمیشدیلر بیزه. اوتورموشدولار میپباخدا بو یان او یاندان دانیشیردیلار. من ده اوست قاتدا دوموهلهنیریم اؤز اؤزومه. اف اف-ی گؤتوردم، "کیمسن؟" دئیه سوروشمادان باسدیم دویمهیه قاپی تیققیلدادی. پنجرهدن باخدیم کیمسه گیرمهدی ایچری. بیر ده باسدیم دویمهیه، دئدیم بلکه امللی باسمامیشام! قاپی آچیلمیشدی آما کیسمه ایچری گیرمهمیشدی. لئی کیمی قاچیب معجردن قارنیم اوسته زوودوم، آستانا باشماقلاریمی تایکئشیک باسدیم آیاغیما، اوز قویدوم کوچه قاپیسینا. باخدیم گؤردوم "کور یولچو"-دو. "کور یولچو" اوجا بویلو، ائنلی کورک،ایری گؤودهلی هئزومپا بیر کیشی ایدی. واخت آشیری عصاسینی تاققاتاق یئره سورته- سورته تاپیلیب گلردی کوچهمیزه. اننهم اونا دونندن قالمیش یئمک آرتیغی زادی اولسایدی قیزدیریب وئرردی، مامانیم دا تصدیق چیخدیغی بیر ایکی قیرانی وئرردی منه، آپاریب قویاردیم کور یولچونون اووجونا. بیلمیرم نیه زهلهم گئدردی بیلهسیندن.
خولاصه او گون قاچدیم قاپییا گؤردوم کور یولچودو گئنه. یالاننان دئدیم "ائوده هئچ کیم یوخدو"، و قاپینی ایشگیللهمک ایستهدیم. قاپی ایشگیللنمهدی! بیر ده ایتهلهدیم... ائششک گئده عصاسینی اوزالتمیشدی قاپینین آراسینا. قیشقیردیم "اننههههههههههههههه! گل، کور یولچی گلیب." اننهم گلینجه او عصاصینی بیر آز دا اوزالتدی ایچرییه طرف و قاپینی ایتهلهین کیمی اولدو. منیم اورگیم تؤکولدو. لاپ دوزون ایستهسز، اوزسوزلوق دور، تومانیمی دا باتیردیم. اننهم یئتیشدی و بو ایشی گؤرونجه برک جیننهندی اونون نانکورلوغوندان. "عصاوی چک قاپینی ایشگیللهییم" دئدی. گئده چکمهدی. دئییردی بس ائوده هئچکیم یوخدو.
-گئت عمیوه دئنه گلسین!" دئدی اننهم. کور یولچو دئییردی بس یاهالدیر اونو. من قاچدیم عمیمه دئدیم، حیرصی قالخدی تپهسینه. دورورب گلیب یاپیشدی اونون یاخاسیندان. کور یولچو بوینون قویوب چیینینه اؤزون ووردو مظلوملوغا، ننه من غریبهم چیخارتماغا کی، گؤزوم گؤرمور، یازیغام، نهیم نهیم.... عمیم ده بیر ایکی دانا سویا چکیلمه میش یامان دئینده بیلهسینه، ایش عوض اولدو، کور یولچو ال ائلهدی جورابینین سغهسیندن ضامیندار چیخارتدی، گؤزلری آچیلدی، یوگوردو عمیمه....قونشولار تؤکولدولر.....
سوسن نواده رضی- تبریز

robotstxt: allowed

filter: keep


text:
فارس ایستعمارچیلاری و مدنیت راسیستلری نین قوزئی آذربایجان جمهوریتی علیهینه شیادلیغی
کئچمیش یازیلاردا ایشاره اولوندوغو کیمی فارس مدنیت راسیستلری فارس دیل و مدنیتینی منیمسه دیکلری اوچون اونلار فارس دیل و مدنیتینی ایران ممالیکی محروسه سینده کی فارس اولمایان ائتنوسلار علیهینه یوکلنمیش بیر ایستعمار ملزمه سی دئییل، فارس اولمایان ائتنوسلارین تاریخی توپراقلارینی فارسلیغین آیریلماز ترکیب حیصصه سی دئیه قلمه آلماغا چالیشارلار[i]. بونلاردان بیری ده
میرمهرداد میرسنجری آدی ایله فارس ایستعمارچیلیغی اوغروندا دری قابیقدان چیخماغا چالیشان ذات ساییلار. یئری گلمیشکن آدی چکیلن فارس مدنیت راسیستی نین ایستعمارچیلیق گؤروشلری ایله تانیش اولاق، اوخویوروق:
" بر پایه گزارش های رسیده، در آستانه انتخابات ریاست جمهوری ایران، امریکا اخیرا فعالیت های دفتر ویژه ضد ایرانی خود در باکو را به شدت افزایش داده که برگزاری اجلاس اخیر گروهک های تجزیه طلب «پان ترکیست» در باکو نیز در همین راستا به انجام رسیده است. این دفتر که با اعلام آشکار مقامات امریکایی و اسراییلی و موافقت رژیم حاکم بر جمهوری آذربایجان دایر شده وظیفه دارد در مناطق شمال غرب ایران ناامنی و اغتشاش به وجود آورد. طبق اطلاعات فاش شده، ایستگاه ویژه ضد ایرانی آمریکا در باکو، یک مرکز اطلاعاتی و کانون جنگ روانی و رسانهای علیه هویت ملی و تمامیت ارضی ایران است که هدف اصلی آن ایجاد ناامنی و آشوب به ویژه در میان آذری های ایران و لطمهزدن به امنیت ملی ایران از طریق راه اندازی فتنههای سیاسی ـ قومی در آستانه برگزاری انتخابات ریاست جمهوری ایران است"[ii].
اوسته کی یاناشمانی گؤزدن کئچیردیکده بو یاناشما بیر مقاله یازماق یؤنتمی (اوسولوبو) دئییل، اویدوروق (شایعه) اساسلی فارس خفیه اورگانلارینا گونئی آذربایجان میللی حرکتینی باسدیرماق دوغرولتوسوندا اجتماعیتده سس اولوشدورماغا خیدمت ائده جک شانتاژ ماهیتلی کاغیذ قارالاماق ساییلار. دئمک، بو یاناشما آمریکا بیرلشمیش دؤولتلری نین هر هانکی بیر مملکتده و اؤزللیکله ده قوزئی آذربایجان جمهوریتینده ائلچیلیک و خبرلشمک دفتری آچماق مسئله سینی آچیقلیغا فاویشدیرماق دئییل، فارس ایستعمارچیلیغینا توتولموش گونئی آذربایجان تورکلری نین اؤز میللی منلیک و کیملیکلرینی درک ائتمکلری و بئله لیکله ده فارس ایستعمارچیلیق سیاستی نین یئنیلگه یه اوغراماسیندان فارس مدنیت راسیستلری نین ده راحاتسیز اولدوقلاری نین ایضاحی ساییلار. میرمهرداد میرسنجری فارس ایستعمارچیلیق مفکوره سینه برائت قازاندیرماق اوچون روسیه سؤیئتلیگی نین داغیلماسیندا لیتوانیده یئرلشمیش"ریگا" شهری نین ده پایی اولدوغونو وورقولایاراق یازار، اوخویوروق اوخویوروق:
"طرح آمریکایی،اسراییلی ریگا از نام ریگا پایتخت توریستی کشور لتونی با سابقه و شهرت امنیتی و سیاسی، اقتباس شده است. مجاورت ریگا با دریای بالتیک و مرکز شوروی سابق، از گذشتههای دور این مکان را به نقطه مورد توجه دستگاه های جاسوسی و نظامی غرب تبدیل کرده بود. در هنگام جنگ سرد، آمریکاییها «ریگا» را به عنوان مرکزی برای جاسوسی، انجام عملیاتهای روانی و امنیتی و اقدامات نظامی علیه شوروی انتخاب کردند. بدین ترتیب ریگا یکی از اصلیترین پایگاه های آمریکا و غرب، برای کسب اطلاعات و جاسوسی از شوروی و مرکزی برای اپوزوسیون سازی و عملیات براندازی علیه شوروی بوده که نقشی کلیدی در بستر سازی برای فروپاشی شوروی پیشین و تجزیه آن به 15 کشور مستقل داشته است"[iii].
اوسته گؤروندوگو کیمی روسیه ایستعمارچیلیغی نین نسبی ده اولسا، داغیلماسینی "ریگا" شهرینده خیالی آمریکابیرلشمیش دؤولتلری نین کشفیات و جاسوسلوق اورگانلاری ایله دویونلمگه چالیشان ذات بالتیک جمهوریتلری نین باشقا سؤیئت جموریتلری کیمی روس ایشغالچیلیغینا معروض قالدیقلارینی و یئرلی خالقلارین روسیه ایستعمارچیلیغینا قارشین دیرندیکلرینی گؤز آردی ائتمیش اولار. بالتیک جمهوریتلری او جومله دن لیتوانی 1939 اینجی ایل هیتلر و ایستالین آراسیندا اولان آنلاشماغا اساسن روسیه سؤیئتلیگی نین ایشغال داییره سینه داخیل اولموش و 1940 اینجی ایلدن روسیه قوشونلاری بالتیک جمهوریتلرینی ایشغال ائده رک یئرلی خالقلار بولشویکلر و ایستالینچیلر طرفیندن قیرقینلارا معروض قالمیشلار[iv]. میرمهرداد میرسنجری بیر فارس مدنیت راسیستی اولاراق پان ایرانیست محفلی توپوردوگو آزدیریجی و اورکودوجو ماتئریاللاری جمهوری ایسلامی ایران- فارس مطبوعاتی واسیطه سی ایله اجتماعیته آشیلاماقلا ایران ممالیکی محروسه سینده کی میللیتلر مسئله سینی آمریکابیرلشمیش دؤولتلری نین اویونو کیمی خالق کیتله سینه آشیلاماغا چالیشار:
میرمهرداد میرسنجری نین برنهارد لئوی آدینا یایینلادیغی خریطه و اونون اطرافینداکی یئریدیلمیش آزدیریجی دوشونجه و فیکیرلر پان ایرانیست محفلی طرفیندن موختلیف دیللرده گونئی آذربایجان میللی حرکتی علیهینه دوزنلمیش و حاضیرلانمیش مقاله لره اساسلانار. بو دئدیکلریمیز بوش ایددعا اولماسین دئیه پان ایرانیست محفلی 2012-اینجی ایل یانوار آیی نینی ییرمی اوچونده یایینلادیغی خریطه نی ده سرگیلمک یئرسیز اولماز دئیه دوشونوروک (و اوراداکی مقاله لرین اوخونماسینی ایسه اوخوجولارا بوراخیریق)[v].:
مسئله بونلا دا یکونلاشمایاراق اوسته کی خریطه لره نیسبت وئریلمیش یازی ماتئریاللاری باشقا خاریجی سیته لرده ده خریطه نین بیچیمی دگیشدیریله رک پول باهاسینا بیله ایستر اولسون، گونئی آذربایجان میللی حرکتی علیهینه یاییلماقدادیر[vi]. بو یازیلمیش بؤهتانلارا اساسن فارس مدنیت راسیستلری و ایستعمارچیلاری گونئی آذربایجان میللی حرکتی علیهینه قارا یاخارکن انسانلیق دئیه بیر آنلاییش تانیمازلار. میرمهرداد میرسنجری گئنه ده یازار:
"پیامدهای جداسازی قفقاز از ایران: ... * قرار گرفتن مسلمانان جمهوري آذربايجان و مسلمانان ساکن در ساير مناطق قفقاز زير سلطه دولت و فرهنگ مسيحي تا پايان حکومت تزاري. * گرفتار شدن مسلمانان قفقاز در چنگال آهنين کمونيسم به مدت هفتاد سال. *محروميت مسلمانان از علوم اسلامي و تعطيلي مساجد و حوزه هاي علميه علمي- ديني در دوره کمونيسم و تعطيلي مجدد حوزه هاي علميه در شهرهاي مختلف به دستور حيدر علي اف(پدر الهام علیاف رییس جمهوری مادام العمر فعلی) بعد از فروپاشي شوروي. *کشته شدن صدها هزار مسلمان قفقازي در جنگ دوم جهاني در نبرد ميان دو کشور مسيحي آلمان و روسيه. * قتل و تبعيد هزاران تن از دانشمندان، علما، روشنفکران، شاعران و نويسندگان ایران دوست شهرهاي مختلف گنجه، باکو، نخجوان، لنکران و ... در دوره حکومت استالين
*تغيير الفباي عمومي از الفباي اسلامي (الفباي عربي و فارسي) به الفباي روسي و لاتين و قطع ارتباط نسل هاي جديد با تاريخ و ميراث فرهنگي گذشته ایران زمین"[vii].
اوسته گؤروندوگو کیمی فارس مدنیت راسیستی و پان ایرانیست میرمهرداد میرسنجری پان ایرانیست محفللر ایله دوشونجه و قلم باخیمدان اورتاق چالیشدیغینا باخمایاراق اؤز مدنیت راسیستلیگی گؤروشلرینی حیاتا کئچیرمک اوچون فارس ایستعمار حاکیمیتی تریبونلاریندان دا فایدالانماغا چالیشار. بئله لیکله قاجار ممالیکی محروسه سی و روسیه چارلیغی آراسینداکی حاکیمیت ساواشلارینی مؤللیف سیاسی آلاندان (زمینه دن) دین آلانینا سوروکله یه رک پئتئر کبیر وصیتینه اساسن روسیه ایستعمارچیلیغی نین ایسسی سولارا، گونئی دوغرو ایلرمه سینی بیر دین ساواشی دئیه قلمه آلماغا چالیشار. اوسته لیک قاجار ممالیکی محروسه سینده کی دیوان دیلی ساییلان فارسچانی باشقا ائتنوسلار اوچون ده بیر میللی دیل دئیه قلمه آلاراق قافقازداکی خالقلارین دیل و مدنیتلرینی دانماغا چالیشار. مؤللیف بو تحریف ائدیجی ایددعالاری اؤنه سوررکن قافقازدا روسیه چارلیغی و روسلارا اویونجاق اولموش ائرمنیلر طرفیندن حیاتا کئچمیش جنایتلری ایرانیت مقوله سی ایله دوگونلمگه چالیشار. مؤللیف اوسته لیک، 1875 اینجی ایل حسن بگ زردابی باشچیلیغی ایله آذربایجان تورکچه سینده یایینا باشلامیش اکینچی قازئتی و اونو ایزلمیش باشقا درگیلر و 1918-1920 اینج ایللردن باشلامیش قوزئی آذربایجان مطبوعات اورگانلاریندا اؤزونه یئر آچان آذربایجان دیلینه اویقون الیفبا دوشونجه سی نین 1922 اینجی ایل حیاتا کئچمه سینه باشلانماسینی و 1929 اونجو ایل لاتین الیفباسینا کئچیش دؤنمی نین بیتمه سینی بیر ایسلامیت و ایرانیت فاجعه سی کیمی قلمه آلار. دئمک، فارس مدنیت راسیستلری نین گؤروشونه اساسن میلاک انسانلارین میللی ایراده لری دئییل، راسیستلیک میلاک گؤتورولمه لی ایمیش. مؤللیف اوسته ایرانیت مقوله سینی اساسلاندیرماق اوچون دوزیازییا (متن) آرتیردیغی کاریکاتور دا ایلگی چکیجی ساییلار. بو کاریکاتوردا خولیائی بؤیوک ایران بیر آصلان دئیه اویموش، قارقا-قوزقون (آذربایجان تورکلری) اونو دیتمگه، چاققاللار (آمریکابیرلشمیش دؤلتلری، ایسراعیل، انگلیستان و روسیه) دا بو دیدیشدیرمکدن فایدالانماغا چالیشدیغی سرگیلنمیش مقام ساییلار. دئمک، انسانلارین بیر میللی وارلیق اولاراق اؤز دیل و مدنیتلری اساسیندا یاشاییشلارینا و میللی توپراقلارینا حاکیم اولماسی دا فارس مدنیت راسیستلری طرفیندن قارقا-قوزقون اولماق ساییلارمیش. ایکینجی کاریکاتوردا آصلان یئریندن قالخارکن قارقا-قوزقون (آذربایجان تورکلری)، چاققاللار (آمریکابیرلشمیش دؤلتلری، ایسراعیل، انگلیستان و روسیه دؤولتلری) یوخاچیخار.
یئری گلمیشکن بو "اصلان" اوزره دئیینمک لازیم. کئچمیش یازیلاردا ایشاره اولدوغو کیمی فارسلیقدا تابولاشان و مقدس ساییلان توتام (Totem) آصلان دئییل، "ایت" ساییلار[viii]. آصلان (شیر) آدی فارس ادبیاتیندا غزنه لی شاهلاری زامانیندان هر هانکی بیر شخصه نسبت وئریلمه سینه باخمایاراق بو آد بیر گؤسترگه و نشانه بیچیمینده یالنیز آنادولوداکی سلجوق شاهی غیاث الدین کیخسرو، باباسی آلپ آرصلان نی مالازگیرد ساواشیندا، یونانلیلار قارشیسیندا گؤستردیگی باشاریلارا داییر آغیرلادیغی (عزیزلدیگی) و اونون آدینا سیککه ووردوغوندان سونرا آصلان (شیر) بیر گؤسترگه و سیمگه بیچیمینده جانلانمیش آد ساییلار. دئمک، تورک قهرمانلیقلاری نین تاریخی سیمگه لرینی فارسلیغین دئیه تورکلری داها آرتیق تحقیر ائتمک، ایستر فارس ایستعمارچیلاری و ایسترسه ده فارس مدنیت راسیستلری اوچون یاخشیلیق باغیشلامایاجاق بیر مقام ساییلار. فارس مدنیت راسیستی ساییلان میرمهرداد میرسنجر یازمیش:
"... امروز نيز همانند دوره کمونيسم، تربيت شدگان «مکتب تاريخ نگاري استالين» در باکو به تحريف تاريخ ادامه مي دهند و با ستایش از چنگیز و تیمور و حتی با تطهیر آذری کشی های عثمانی ها چنین تبلیغ می کنند که مردم آذری از نژاد مغول و ترک تبار هستند، هیچ قرابتی با ایرانیان ندارند، فارس ها بزرگترین دشمنان آذری ها هستند و عهدنامه هاي ننگين گلستان و ترکمانچاي را که منجر به اشغال سرزمين هاي قفقازي ايران توسط روسيه شد به عنوان عهدنامه هايي معرفي مي کنند که «کشور خيالي آذربايجان!» را دو قسمت کرد و بین ایران و روسیه تقسیم نمود! این در حالی است که مطالعه متن این قرارداد های ننگین به سادگی روشن می نماید که هیچ نامی از آذربایجان برای مناطق اشغال شده روسیه برده نشده و نام آذربایجان با تحریف تاریخ در سال 1918میلادی برای اران و شروان تاریخی گذاشته شد تا بعدها بتوانند با آن ابزار، آذربایجان تاریخی با مرکزیت تبریز را از ایران تجزیه نمایند"[ix].
اوسته گؤروندوگو کیمی فارس مدنیت راسیستی میرمهرداد میرسنجری میللی کیملیک و یوردسئورلیک ایله دونیا وطنلیک (جهان وطنی) مفکوره لرینی بیر بیری ایله قارشدیراراق ترس باشا دوشموش کیمی اؤزونو ایفاده ائتمگه چالیشار. بو یاناشما فارس مدنیت راسیستلیری و ایستعمارچیلاری نین تمامیتچی گؤروشلریندن ایلری گلن بیر داورانیش ساییلار. ترس دورومدا قوزئی آذربایجان مستقیل جمهوریتی نی کمونیستلیک آدینا روسیه فدراسیونونون ترکیب حیصصه سی ائتمگه و سونرا اونا باشقا قوبئرنیاتلار (استانلار) دک ظاهیری جمهوریت ساییمی وئرن بولشویکلر ایله آذربایجان میللی مفکوره لی و یوردسئور انسانلاری آراسیندا آیریم یاپابیلمه سی سئویندیریجی اولاردی. دئمک، روسیه بولشویکلری ایلک اولاراق 1917 اینجی ایلین نوامبئر آیی نین یئددی سینده حاکیمیت چئوریلیشی واسیطه سی ایله حاکیمیته گلدیکدن و "روسیه سوسیالیست فئدراتیو جمهوریتی" Poccи́йckaя CoBéTckaя ФeдepaTи́BHaя CoциaлиcTи́чeckaя Pecпýблиka" قوردوقدان سونرا 918-1920 اینجی ایللر مستقیل اولموش قوزئی آذربایجان جمهوریتینی ده بیر روسیه قوبئرنیاتی (اوستانی) دئیه روسیه دؤولتی نین ترکیب حیصصه سی ائتمیشلر. بیر نئچه ایل قیزیللار (بولشویکلر) و آغلار (مخالیف پارتیلر) آراسیندا وطنداش ساواشی داوام ائتدیکدن سونرا 1922 اینجی ایل "شوروی جمهوریتلری بیرلیگی" Coюз CoBeTckиx CoциaлиcTичeckиx Pecпyблиk (CCCP)" بیر "مملکت بیرلیگی" آدی دئیه رسمی اولاراق قبول ائدیلمیش[x]. تاریخده کی آذربایجانلی و عثمانلی قارشی دورما مسئله سی گئنه ده فارس ایستعمارچیلاری و مدنیت راسیستلری ایددعا ائتدیکلری نین ترسینه ائتنیک بیر مسئله دئییل، دین چاتیسی آلتیندا شیعه و سنی چاتیشماسی اولموش. جلولوق مسئله سینده عثمانلی قوشونلاری نین اورمیه اهاسی نین کؤمگینه گلمه سی و آذربایجان تورکلرینی قیرقیندان قورتاردیقلاری بو دئدیکلریمیزه تانیقلیق ائدر[xi]. بوگون چاغیمیزین دیل و مدنیت چاغی اولدوغونو نظره آلاراق فارس ایستعمارچیلاری و مدنیت راسیستلری نین دوشوندوکلری نین ترسیه اولاراق آذربایجان تورکلری باشقا تورک قارداش توپلوملاری ایله اینانج و دین آیریمی یاپمادان اورتاق دیل و مدنیت باغلارینی گلیشدیرمه لی و بیربیرلری ایله قارشیلیقلی دایانیشما و مشورت ایچینده اولمالیدیر دئیه دوشونمه لی ییک. دئمک، آذربایجان تورکلری دیل و مدنیت باخیمیندان هر هانکی بیر عیرق و نژادا دایالی دئییل، اؤز میللی منلیک و کیملیکلرینی اولوشدوران دیل، مدنیت، گلنک و گؤره نکلرینه دایالی بیر میللی توپلوم ساییلار. بو باخیمدان آذربایجان تورکلری نین مغوللار ایله هر هانکی بیر ایلگی و ایلیشکیسی یوخ ساییلار. آذربایجان آدی مسئله سینه گلدیکده آذربایجان آدینا دؤولت و میللت مقوله سی یوکلنمدن اؤنجه ده تاریخی آذربایجان تورپاقلاری وار. ابو علیمحمد ابن محمد بلعمی[xii] نین تاریخنامه طبری کتابیندا آذربایجان سرحدلرینی همداندان دربند شهرینه دک آدلاندیرار، اوخویوروق:
"اوّل حد از همدان در گیرند تا به ابهر و زنگان بیرون شوند و آخرش به دربند خزران و بدین میانه اندر هرچه شهرها است، همه را آذربایگان خوانند، و به تازی باب گویند و آن همه راهها ابواب گویند. و راهها است به آخر آذربایگان که از آنجا به بلاد خزر شوند، گروهی بر خشک و گروهی از دریا، که از هر راهی در بند خوانند و به تازی باب گویند. و دیگر راهی است بدان میان اندر و شهری هست بزرگ خزر خوانند و آنجا بازرگانیها کنند...."[xiii].
دئمک، آذربایجان تورپاقلاری مسئله سی بیر چوخلاری اجتماعیتی آزدیرماغا چالیشدیقلارینا باخمایاراق خیالی و یالنیز بوگونکو دئییل، تاریخی بیر مسئله ساییلار. زامان آخاریندا آذربایجان آدی یانلیز تورپاق اساسلی دئییل، ائتنیک کیملیک و دؤلتچیلیک ماهیتینی ده اؤزونده باریندیرمیش بیر سیاسی قاورام ساییلار. فارس مدنیت راسیستی میرمهرداد میرسنجری گئنه یازیر:
"ماه 1368،مصادف با 31 دسامبر 1989 میلادی مردم نواحي مرزي منطقه نخجوان در پي سست شدن حاکميت استبدادي کمونيستها به ساحل ارس ريختند و سيمهاي خارداري را که حکومت مسکو براي قطع ارتباط اهالي آن سوي ارس با ايران در طول نوار مرزي کشيده بود پاره پاره کردند. آنان با شعارهاي «لا اله الا ا...» و «ا... اکبر»، «اتحاد، اتحاد» عقيده مقدسي را که سال هاي طولاني در سينه پنهان نگه داشته بودند را آشکار ساخته و خواستار الحاق به ايران شدند[xiv].
روسیه سؤیئتلیگینده کی میللیتلر مسئله سی، عوامفریبلیک عجوباتیندان فارس ادبیاتیندا اؤرت باسیر ائتمگه چالیشدیقلاری زوراکیلیق (دیکتاتورلوق) مسئله سی دئییل، کمونیستلیک آدینا روسیه سؤمورگه چیلیگی و ایستعمارچیلیغی مسئله ایدی. دئمک، آراز قیراغینداکی دمیر تیکن تئللرینی قیرماغا چالیشان قوزئی آذربایجان تورکلری یالنیز روسیه کمونیست پارتیسی نین عدالتسیزیلیگیندن دئییل، بیر میللی وارلیق اولاراق روسیه سؤمورگه چیلیگیندن قورتارماغا چالیشیردیلار. اونلارین بیرلشمک شعارلاری دا فارس ایستعمارچیلاری و مدنیت راسیستلری نین ایددعا ائتدیکلری نین ترسینه فارس ایستعمارچیلیغی و فارسلیق بویوندوغو آلتینا کئچمک دئییل، گونئی آذربایجان تورکلری ایله بیرلشمک آرزولارینی گونئی آذربایجان تورکلرینه یانسیتماق مقصدی داشییار. دئمک، آراز قیراغیندا گونئی آذربایجانا اوز توتاراق "آذربایجان بیر اولسون، مرکزی تبریز اولسون" دئیه وئریلمیش شعار دا آیریلمیش و بؤلونموش بیر خالق اؤولادلاری نین بیرلشمک نغمه سی ساییلار. فارس مدنیت راسیستی میرمهرداد میرسنجری یازمیش:
".. آذري ها مردمي شيعه هستند که ايران وطن اصلي و کانون فرهنگي و معنوي آنهاست. اما حکومت باکو به نام آذري ها با رژيم صهيونيستي متحد شده و حتي تشکل هاي مشترکي با دولت صهيونيستي مانند «انجمن بين المللي آذربايجان ـ اسرائيل» و «کنگره يهوديان آذري» تشکيل داده است"[xv].
اوسته گؤروندوگو کیمی فارس مدنیت راسیستی میرمهرداد میرسنجری، دین ایله دیل مقوله سینی قاریشدیرمیش مقامدان چیخیش ائدر. بو گؤروش یالنیز اؤزلرینی جمهوری ایسلامی حاکیمیتیمینه مخالیف (اوپوزیسیون) قلمه آلان پان ایرانیست و راسیست قوروپ و تشکیلاتلارا عایید دئییل، جمهوری ایسلامی حاکیمیتی نین سیاسی و دیپلوماتیک مقاملاری دا فارس ایستعمارچیلیغینی نماینده لیک ائتدیکلری اوچون بو گؤروشو نماینده لیک ائدرلر. دئمک، بوگون ایران ممالیکی محروسه سینده فارس دیل و مدنیتی حاکیم اولدوغو و فارس ایستعمارچیلیغی حیاتا کئچدیگی اوچون دیل و مدنیتلری دانیلاجاق هئچ بیر میللی توپلوما فارس دؤولتچیلیگی مدنی و معنوی مرکز دئیه قلمه آلینابیلمز. آذربایجان و اسراعیل دؤلتلری آراسیندا مدنی و سیاسی ایلیشگی و موناسبتلر سؤز قونوسو اولدوقدا آذربایجان جمهوریتیندن ایسراعیله کؤچموش یهودی وطنداشلارین، آذربایجانداکی قوهوملاری ایله قوهوملوق و میللی باغلاری اولدوغو اوچون آذربایجان و اسراعیل ایلیشگیلری طبیعی قلمه آلینمالیدیر. بونون ترسینه یوزده قیرخ اهالیسی شیعه و ایران وطنداشی ساییلان آذربایجان تورکلری نین میللی تورپاقلارینی فارسلیق نامینه ائرمنی ایشغالچیلیغینا معروض قویان، اونلارین میللی وارلیقلاری ساییلان تورک دیل و مدنیتینی فارس ایستعمارچیلیغینا تابع توتان فارس حاکیمیتی و مدنیت راسیستلری آذربایجانلیلارا وطنداش دئمک بیله حاققینا مالیک دئییللر. فارس مدنیت راسیستی میرمهرداد میرسنجری یازمیش:
"... بررسی فعالیتهای پایگاه ضد ایرانی آمریکایی ریگا در باکو نشان میدهد که سازمان سیا ، با پوشش عناوین و اصطلاحات حقوق بشری مانند نشست اخیر هم اندیشی تجزیه طلبان، دفتر مخالفان غیر خشونت طلب و دایر کردن کارگاه های آموزشی (جاسوسی) به جمعآوری، آموزش و تقویت مزدوران تجزیه طلب به اصطلاح هویت طلب پرداخته و میکوشد تا با ایجاد سرپل هایی در اطراف ایران، با داخل ارتباط برقرار و جریان هایی را ایجاد نمایند. این جریان ها میتوانند اهداف و افکار متفاوتی داشته باشند، که طیف گسترده ای از جریان های فرقهای به اصطلاح هویت طلب تا حتی سوء استفاده از احساسات طرفداران تیم فوتبال محبوب آذربایجان را نیزدر بر می گیرد. نقطة مشترک این جریان ها، دامن زدن به تمایز قومی-زبانی، نفرت پراکنی قومی-زبانی، نژاد پرستی و ترک گرایی در قالب"پان ترکیسم" است که در فرایندی چند ساله باید ضمن درگیر کردن دستگاه های نظام با مسایل عدیده و تغییر فضا به ایجاد آشوب ها، ناامنیها و خشونتهای فزاینده در مناطقی چون آذربایجان و کردستان و خوزستان و بلوچستان، امنیت ملی ایران را تهدید نمایدو در پایان به هدف نهایی یعنی تجزیة ایران منجر شود"[xvi].
اوسته کی ایتتیهاملارین هامیسی پان ایرانیست و راسیست محفللری طرفیندن برنارد لئوی عنوانی باشلیغی آلتیندا خاریجی دیللره ترجمه اولموش[xvii]. دئمک، ایستر فارس حاکیمیت داییره لرینه سوخولموش فارس مدنیت راسیستلری و ایستعمارچیلاری، ایسترسه ده ایدئولوژی باخیمیندان شیعه لیک ایله راضیلاشمایان فارس مدنیت راسیستلری و ایستعمارچیلاری نین خاریجده کی قوللاری فارس ایستعمارچیلیغینی قوروماق و فارس اولمایان ائتنیکلری ایران ممالیکی محروسه سینده فارسلاتماق و بیر میللی وارلیق اولاراق اونلاری یوخ ائتمک اوچون سیخ امکداشلیق ائتدیکلری آپ - آچیق اورتادادیر. بو مسئله یه قوشقو و شک گؤزو ایله یاناشانلار و بوگونکو فارس حاکیمیتی و اونون باشچیلارینی عربچیلیک ایله سوچلایانلار عوام اولمادیقلاری دورومدا فارس تبهکارلاری و فارس مدنیت راسیستلری ساییلارلار. فارس مدنیت راسیستی میرمهرداد میرسنجری سؤزونون سونونچ و نتیجه سینی بیر سیرا معده گوجو ایتهاملارلا آذربایجان جمهوریتی علیهینه سیرالامیش. بو ایتیهاملاری دا یازی نین سونونا آلماق فارس مدنیت راسیستلری و ایستعمار یانچیلارینی، داها آرتیق تانیماغا اویقون گؤرونر، اوخویوروق:
"1-... دشمنان ایران زمین بر این اندیشه اند که با توجه به منابع عظیم نفت و گاز باکو، بازگشت سرزمین های از دست رفته قفقاز به ایران می تواند قدرتمندتر شدن بیش از پیش ایران را به دنبال داشته باشد. بر این پایه، به کار گیری و تامین مالی و تشکیلاتی مزدوران تجزیه طلب قومی در رسانه های فارسی زبان و آذری زبان ماهواره ای و فعالیت های پرشتاب تبلیغاتی حتی در عرصه های فرهنگی و ورزشی داخل ایران در همین راستا قابل ارزیابی است."[xviii]
اوسته گؤروندوگو کیمی ایستک و آماللاری فارسلیق ساییلان فارس مدنیت راسیستلری ایران ممالیکی محروسه سینده فارسلیق چنبره سینه آلینان فارس اولمایان ائتنیک تورپاقلارین یئر آلتی، یئر اوستو، فیزیکی و معنوی گوجلری نین فارس ایسارتینه آلیندیغینا یئتینمگه رک قوزئی آذربایجان تورپاقلارینی دا فارس ایستعمارچیلیغی نین ایسارتینه آلماق ایسترلر. گئنه ده اوخویوروق:
" 2- سیاست فرافکنانه خواست های قومی یکی از مهم ترین اهداف دولت باکو محسوب می شود. ....لذا دشمنان ضد ایرانی مستقر در باکو تلاش دارند در هماهنگی با اهداف ضد ایرانی دولت آمریکا،پتانسیل تحریکات قومی خود را از شمال ارس به آذربایجان تاریخی به مرکزیت تبریز منتقل نمایند."[xix]
ایران ممالیکی محروسه سینده کی گونئی آذربایجان میللی حرکتی نین ایستکلرینه جاواب تاپماق باکیدا، تئلاویوده، امریکابیرلشمیش دؤلتلرینده دئییل، فارسلیق توتساغینا توتولموش گونئی آذربایجانین شهر و کندلیلری نین دیلیندن ائشیتمک و اونلارین ایستلری نی قارشیسیندا بویون اگمک لازیم گؤرونر. دئمک، آذربایجان جمهوریتینه شیعه لیک چاتیسی آلتیندا فارسلیق یئریتمگه چالیشان پان ایرانیست و راسیست قووه لر اؤز شییادلیق آدرئسلرینی باشقالارینا آدرئسلمگه چالیشماسینلار. اونلار ایلک اولاراق فارس مدنیت راسیستلیگی و ایستعمارچیلیغی نیتلریندن ال گؤتورمه لی، سونرا قونشولاری ایله انسانجاسینا دیل تاپمانی اؤگرنمگه چالیشمالیدیرلار. گئنه ده اوخویوروق:
" 3- دولتمردان باکو به خوبی می دانند که اکثريت مسلمانان آذري جهان در ایران زندگی می کنند و اگر هر نوع اتحادی بخواهد اتفاق بیفتد این کشور کوچک آذری نشین جمهوری آذربایجان با جمعیت کوچک آذری است که باید به مام میهن یعنی ایران با جمعیت عظیم آذری های ایران دوست ملحق می شود و برعکس آن اتفاق نمی افتد. پس دامنه تلاش های دولت باکو با همراهی آمریکا و اسراییل بر این هدف متمرکز است که سناریوی طبیعی و تاریخی بازگشت جمهوری آذربایجان به ایران را با اتحاد جعلی به اصطلاح (آذربایجان جعلی) با آذربایجان واقعی (که با نام جعلی جنوبی می نامند) تغییر دهد"[xx].
فارس مدنیت راسیستلری نین گلدیکلری قناعته اساسن ده، دونیا آذربایجان تورکلری نین چوخونلوغو ایران ممالیکی محروسه سینده یاشارلار. دئمک، ایران ممالیکی محروسه سینده آذربایجان تورکلری بیر میللی چوخلوق اولاراق یاشادیقلارینا باخمایاراق فارس ایستعمارچیلاری و مدنیت راسیستلری نین لطف و مرحمتلری عجوباتیندان بو چوخونلوغون آنادیلینده بیر مدرسه سی، درسلیک کتابی، ایداره چیلیک سیستیمی، اؤز یئر آلتی و یئر اوستو قایناقلارینا حاکیم اولماق حق و اختیاری دا یوخدور. گئنه ده اوخویوروق:
" 4- سرقت فرهنگ و هنر ایرانی و تصاحب و ثبت آن به نام دولت باکو در میراث معنوی جهانی یونسکو، به عنوان هویت سازی جعلی فرهنگی، اقدام ضد ایرانی دیگری است که در راستای سرقت میراث فرهنگی و تاریخی سرزمین کهن ایران صورت می گیرد که به عنوان بخشی از بستر سازی برای ادعاهای ارضی آینده قابل ارزیابی است. مشارکت در مالکیت آیین ایرانی نوروز، تصاحب نظامی گنجوی( که به گفته خود در اسرارنامه، زاده روستای "تا" در تفرش است)، تصاحب موسیقی عاشیقلار(که یادگار شاه اسماعیل صفوی است)، تصاحب هنر فرشبافی ایرانی و اخیرا تصاحب ساز "تار ایرانی" همگی گواهی هستند بر این مدعا"[xxi].
اوسته فارس مدنیت راسیستی، میرمهرداد میرسنجری نین ایددعالارینا باخمایاراق دونیا توپلوملاری فارس ایستعمار قووه لری خیال ائتدیکلری قدر ده گؤرمزلر و کؤرلر ولایتینده یاشامازلار. دئمک، حاکیم دیل و مدنیت صاحابلاری محکوم توپلوملارین دیل و مدنیت لرینی سؤمورمگه و اؤزلرینکی کیمی گؤسترمگه چالیشدیقلارینا باخمایاراق کئچمیشده دیل و مدنیتی تالانمیش و دیرچلمکده اولان بیر ملت، او جومله دن قوزئی آذربایجان جمهوریتی کئچمیشده کی فارس، روس ایستعمارچیلاری تاپداغی آلتیندان مدنیت و اینجه صنعت (موسیقیچیلیک، قالیچیلیق، معمارلیق ...) قالیقلارینی چیخاراراق بشر مدنیتی نین مدنی ارثی دئیه دونیا اجتماعیتینه تانیتماسی و ثبته یئتیرمه سی بو اؤلچوده فارس مدنیت راسیستلری و ایستعمارچیلارینی ناراحات ائتمه سی ده طبیعی گؤرونر. فارس مدنیت راسیستلری یاخین کئچمیشده نظامی نین فارسچا یازیلمیش دیوانیندان یولا چیخاراق آذربایجانلیلارین فارس اولدوغونو ایددعا ائتدیکلرینه باخمایاراق اوسته گؤروندوگو کیمی حاق یئرینی تاپدیقدا داها فارس مدنیت راسیستلری و ایستعمارچیلاری آذربایجانلیلارین میللی کیملیکلرینی دئییل، اونلارین داهی شخصیتلرینی اؤزلرینه چیخماغا چالیشاجاقلار. اونلارین بو ساییقلامالارینا (هذیان دئمکلرینه) باخمایاراق نیظامی گنجویلر، فضولیلر، نباتیلر و مینلرجه داها آذربایجان داهیلری آذربایجان تاریخیندن آیریلمازدیر. فارس مدنیت راسیستی میرمهرداد میرسنجری سون ایتتیهامینی آذربایجان جمهوریتی علیهینه نوقطالادیقدان سونرا باشقا فارس مدنیت راسیستلری[xxii] کیمی آذربایجان جمهوریتینی تضییق آلتینا آلماق مئتودونو تهران حاکیمیتینه سفاریش ائتمیش مقامدا یئر آلار، اوخویوروق:
" اگر حاکمیت باکو و دستگاه های دولتی این حکومت با دشمنان تمامیت ارضی ایران روابط نزدیکی برقرار کرده و آنها را تحت حمایت سیاسی، تبلیغاتی و مالی قرار داده است، ایران نیز از این حق طبیعی برخوردار است که مقابله به مثل کرده و از «حکومت مستقل قرهباغ» و سایر اقلیت های قومی جمهوری باکو مانند هواداران تشکیل «جمهوری تالش ـ مغان در سالیان و لنکران» یا فعالان تشکیل «جمهوری لزگستان در بخش هاي زاگاتالا و بالاكن » حمایت کند، یا اگر دولت باکو به فعالیت های ضد ایرانی مرکز ریگای آمریکا در باکو پایان ندهد، ایران نیز میتواند بدون صرف هزینهای، امکان فعالیت ایستگاه مشابهی علیه دولت باکو را به ارمنستان بدهد"[xxiii].
اوسته گؤروندوگو کیمی فارس مدنیت راسیستلری ایران ممالیکی محروسه سینده کی میللیتلر مسئله سینی "تمامیت ارضی ایران" دئیه "فارسلیق و فارس مدنیت راسیستلیگی" مقوله سی ایله دویونلمگه چالیشارلار. بئله لیکله گونئی آذربایجانلیلارین هر هانکی بیر میللی و مدنی حرکتلری کئچمیشده "پان تورکیست" دئیه "تورکیه و عثمانلی ایمپئراتورلوغو" و "کمونیست" دئیه "روسیه کمونیستلیگینه" نسبت وئریلیردیسه، بوگون گونئی آذربایجان تورکلری نین میللی و مدنی ایستکلری "قوزئی آذربایجان جموریتی" و اونلا سیاسی ایلگی و ایلیشگیسی اولان "آمریکابیرلشمیش دؤولتلری"، "اسراعیل" دؤولتلرینه نسبت وئریلمیش مقامدا یئر آلاراق بو ایتتیهاملار گونئی آذربایجان تورکلرینی فارسلیق باتلاغیندا یوق اولماغا محکوم ائتمیش ایستعمارچی بیر گؤروش ساییلار.
قایناقلار:
[i] ایشیق سؤنمز، فارس مدنیت راسیستلری نین تمامیتچیلیک حئکایه لری: http://www.achiq.info/yazi%202/Soenmez-Fars-M-T.htm، فارس راسیستلیگی یوخسا ایرانیت مقوله سی: http://www.isiqsonmaz.com/Seite112.htm ، فارس مدنیت راسیستلری نین آذربایجان میللی مسئله سی قارشیسیندا چتینلیک چکمه مسئله لری: http://www.isiqsonmaz.com/Seite119.htm ، ارس مدنیت راسیستلری نین آذربایجان میللی مسئله سی قارشیسیندا چتینلیک چکمه مسئله لری: http://www.isiqsonmaz.com/Seite119.htm.
[ii] میرمهرداد میرسنجری، افشای نقش باکو در تجزیه ایران و طرح آمریکایی ریگا، 31 فروردین 1392، تابناک: http://www.tabnak.ir/fa/news/314619
[iii] باخ اوسته میرمهرداد میرسنجری.
[iv] داها آرتیق بیلگی اوچون باخ. ایشیق سؤنمز، روسیه بولشویکلری نین ایکینجی ایستعمارچیلیق و ایشغالچیلیق سیاستلری، بالتیک دؤلتلری نین روسیه بولشویکلری طرفیندن ایشغال ائدیلمه سی: http://www.isiqsonmaz.com/Seite%2057.htm
[v] Ardashir Parse; Online-Magazin Pârse&Pârse پارسه و پارسه Cho Irân nabâšad tane man mabâd, Bernard Lewis und “The Middle East” (1) 23. Januar 2012: http://parseundparse.wordpress.com/2012/01/23/bernard-lewis-und-the-middle-east-1/
[vi] Hermann Breit, Bernard Lewis und die Umgestaltung des “Middle East” — Teil I, 8. April 2013: http://www.politaia.org/israel/bernard-lewis-und-die-umgestaltung-des-nahen-und-mittleren-osten/
[vii] باخ اوسته میرمهرداد میرسنجری.
[viii] ایشیق سؤنمز، توتام (Totem): دانیشیق - 9 / ایشیق سونمز ایله اوزه ل سویله شی ، آذربایجان میللی حرکتی و اونون ندنلری: http://www.isiqsonmaz.com/Seite259.htm
[ix] باخ اوسته میرمهرداد میرسنجری.
[x] مملکت بیرلیگینده دؤولت گوجو بیر چوخ دوروم و حاللاردا باششهردن (پایتختدن) بوتون مملکته اعمال اولونار (اؤرنک اولاراق موسکودان بوتون سوسیالیت جمهوریتلری ایالت و ولایتلرینه دیکته اولونار).
[xi] رحمت الله خان معتمد الوزاره، اورمیه در محاربه عالمسوز.
[xii] ابو علیمحمد ابن محمد بلعمی سامانیلرین درباریندا وزیر اولموش، فارسچانین قدیم اثری ساییلان تاریخنامه طبری آدلی کتابین مؤللیفی ساییلار.
[xiii] ابو علیمحمد ابن محمد بلعمی؛ تاریخنامه طبری، جلد 1، تهران 1366، خبر گشادن آذربایجگان و دربند خزران صحیفه 534-529.
[xiv] باخ اوسته میرمهرداد میرسنجری.
[xv] باخ اوسته میرمهرداد میرسنجری.
[xvi] باخ اوسته میرمهرداد میرسنجری.
[xvii] Ardashir Parse; Online-Magazin Pârse&Pârse پارسه و پارسه Cho Irân nabâšad tane man mabâd, Bernard Lewis und “The Middle East” (1) 23. Januar 2012: http://parseundparse.wordpress.com/2012/01/23/bernard-lewis-und-the-middle-east-1/
[xviii] باخ اوسته میرمهرداد میرسنجری.
[xix] باخ اوسته میرمهرداد میرسنجری.
[xx] باخ اوسته میرمهرداد میرسنجری.
[xxi] باخ اوسته میرمهرداد میرسنجری.
[xxii] ایشیق سؤنمز، فارس مدنیت راسیستلری یوخسا فارس ایستعمار عامیللری نین قوزئی آذربایجان جمهوریتی علیهینه یازدیقلاری مکتوبلارینا باخیش: http://www.isiqsonmaz.com/Seite%20312.htm
[xxiii] باخ اوسته میرمهرداد میرسنجری.
ایشیق سؤنمز، 23.04.2013


text:
مؤلیفین اؤلومو (ایکی پردهده بیر پییئس)
کیان خیاو
◄بیرینجی پرده:
کاراکتئرلر:
بیر ائرکک (حافتال) و بیر قادین (مریم)
صحنه: ایکی پنجرهلی بیر اوتاق. ایکی صندلی. بیر ماسا اوستونه قویولموش بیر تابوت. تابوتون ایچینده اوستونه آغ چکیلمیش بیر کیشی اوزانیب. مریم تابوتون باشیندا و حافتال تابوتون آیاغیندا دایانیب اؤلویه باخیرلار.
مریم: ایندی نئینیاخ؟
حافتال: بیلیسن گرهی نئینیی؟
مریم: نئینیاخ؟
حافتال: بی هئچ اؤزی ده بیلمیر بینین باشینا نه اوین آچاجییام؟
مریم: نه اویونو آچاجاخسان؟
حافتال: سن هئش یاتیب یوخوندا دا گؤره بیلمزسن.
مریم: نهیی؟
حافتال: کی من بینین باشینا نه اوین آچاجییام.
مریم: نه اویونو آچاجاخسان؟
حافتال: بلکه دئدیم گلیب آپاردیلار اوزاغ بیر درییه آتدیلار.
مریم: یوووو. (صندلینین اوستونه اوتورور)
حافتال: دییهجییم دیبی گؤرینمیین بیر اوچیریما آتسیننار.
مریم: یوووو. (صندلینین اوستوندن دورور. )
حافتال: دییهجییم ال- قولین تیکهلئییب آتسیننار ایته.
مریم: (آغلاییر) سن نییه بئلئیلیسن باااا؟
حافتال: اده بی منه بیر عؤمیر قان اوتدیریب.
مریم: بو سنه نئینیییب باااا؟
حافتال: دای نئینییهجهیدی؟ نامه یادوندا دییل؟
مریم: آی بالا، او بی سؤز دییلدی کی آخی. (بیر آز دایانیر) آللادیب اؤلدیردوخ بس دییل؟ (صندلییه اوتورور)
حافتال: کیم اؤلدیردی؟
مریم: (بیر آز دایانیر) بیز داااا.
حافتال: بیز یوخ، سن.
مریم: نه؟ (صندلیدن دورور) بو دا آخیر پئشهندی داااا.
حافتال: سن اؤلدیردون.
مریم: من نییه باااا؟ (دایانیر) کیم شربتینه سیچان دااواسی قاتدی؟ (دایانیر) کیم لیوانین ایچینه سورنگله نم نه تؤهدو؟ (دایانیر) کیم آخیرده چکیشینن باشیننان ووردو؟ (آغلاییر)
حافتال: سن، سن، سن. اؤزوو چهمه قیراغا هاااا. ایندی کی هئلییه قالدی، بینی کیم آللادیب ائوه گتدی؟
مریم: من. هه، من گتیردیم باااا. من بی ایشتیباه ائلهدیم داااا. سنین سؤزیوه ایناندیم. (بیر آز دایانیر) ایندی ده پئشمانام. هر شئیه پئشمان. (آغلاییر)
(بیر آز سسسیزلیک!)
حافتال: دئمهلی بئلهدی دااای. ایندی کی بئله اولدی، سن اؤلدیریبسن. زهری ده سن وئریبسن، باشیننان دا سن ویریبسان.
مریم: آی بالا، نییه بئلئیلیسن باااا.
حافتال: هه، بیننان بئله گؤر نئینییهجییم؟
مریم: نئینییهجاخسان؟
حافتال: سیزون باشوزا بیر اوین آچیم کی.
مریم: نه اویونو آچاجاخسان؟ (بیر آز دایانیر) فایداسی یوخدی.
حافتال: سفئیلهمه گؤریم. (بیر آز دایانیر. قاققیلتییلا گولور) بلکه وئردیم عمیم ایشین گؤردی. (قاققیلتییلا گولور)
مریم: نه ایشی؟ عمین کیمدی؟
حافتال: عمیمی سن تانیمازسان. (قاققیلتییلا گولور) او اؤلییه ده رحم ائلمز. (قاققیلتییلا گولور)
مریم: یانی نه؟ او اؤلویه نئینر کی؟
حافتال: (قاققیلتییلا گولور) اؤلینی قاباغینا اوزادیب سوورا دا … (قاققیلتییلا گولور) ائله او سؤز.
مریم: ال چح، بو سؤزلر نهدی آخی؟
حافتال: بی سؤزدر؟ (دایانیر) گؤرهجهیسن بی سؤزدر نهدی؟
(بیر آز سسسیزلیک!)
حافتال: هه، ائله عمیم یاخچیدی.
مریم: من بیلمیرم. (بیر آز دایانیر) فایداسی یوخدی.
حافتال: دانیشما گؤریم. یوخسا دئییسن سنی ده…
مریم: منی ده نه؟
حافتال: دانیشما دئدیم، دانیشما. (تابوتون آیاغیندان گلیر باشینا ساری. اؤلویه ساری اییلیر) گؤریسن دااای، اؤلیبسن. بئله اؤلیبسن، هئچ ائله بیل اوولیننن یوخیمیشسان. بیلمیسن ده کی…
مریم: او چوخ شئی بیلیر. (آغلایاراق) او هئش ده اؤلمویوب.
حافتال: (گولور) هه، ائله بی او چوخ شئی بیلیر، بی ده سن. (گولور)
مریم: من بیلمیرم.
حافتال: (الینی مریمه قالدیراراق) دئدیم دانیشما. (اؤلویه ساری اییلیر) هه، سن دانیش. دانیش گؤرهی سن نه دئیرسن؟ نظرووه سننن نه ایش گؤریم؟ (تابوتون باشیندان گلیر آیاغینا ساری) من دئیرم بئلئیلییی داااای. (بیر آز دایانیر. دوشونور) هه، ائله دهرییه آتسوغ یاخچیدی.
مریم: فایداسی یوخدی. (بیر آز دایانیر) خانیمیسینا نه جواب وئرهجییوخ؟
حافتال: سنه ربطی یوخدی. او بیلر من بیلهرم.
مریم: هه، اؤزیز بیلرسیز. هر حالدا باجی- قارداشسیز.
حافتال: بلی، آنجاغ سن سیس یئرونده دانیشما.
مریم: (بیر آز دایانیر) او دا نامهنی اوخویوب؟
حافتال: کیم؟
مریم: باجین.
حافتال: بیلمیرم. آنجاغ دییهسن اوخییب. (بیر آز دایانیر) البته او نامهدن قاباغ دا منی سایمازدی.
مریم: حققی وار.
حافتال: فئمینیستلییون توتماسین گؤریم. (حققیدی- حققیدی دئیهرک، تابوتون آیاغیندان گلیر باشینا ساری. اؤلویه باخیر) من ده اونین عوضینه بینین حققین قویدیم اووجینا.
مریم: اما بونون حققی دییلدی.
حافتال: (حققیدی- حققیدی دئیهرک، تابوتون باشیندان گلیر آیاغینا ساری) او ائله بیل نامهدن قاباغ منیم ده یازدیغیمی اوخیمیشدی.
مریم: حتمن داااا.
حافتال: اوخییاندا چوخ نایراحات اولمیشدی.
مریم: حتمن داااا.
حافتال: آنجاغ من او یازینی اونا وئرمهمیشدیم، بی وئرمیشدی.
مریم: یوووو، بو وئرمهمیشدی. دوسلاریزین بیری اونا دئمیشدی.
حافتال: (صندلینین اوستونده اوتورور) البته او قاباغدان منی سایماز.
مریم: حققیدی.
حافتال: اوننان دا دئیرسن کی فئمینیست دییلسن. (بیر آز دایانیر) گؤرهسن کیم وئرمیشدی؟
مریم: مشترک دوسلاریزین بیری.
حافتال: وای دده، یانی او؟ (صندلینین اوستوندن دورور)
مریم: او کیمدی؟
حافتال: احتیمالن… (بیر آز دایانیر) سنه ربطی یوخدی. سن دانیشما.
مریم: هر حالدا گوناه سندهدی.
حافتال: سن دانیشما دئدیم.
(بیر آز سسسیزلیک!
حافتال: دوغیردان آاا.
مریم: اصلن بونون گوناهی نه ایدی باااا؟ (بیر آز دایانیر) سادهجه یازیردی داااا.
حافتال: یازیلاری هیرسیمی چیخاردیردی.
مریم: (صندلییه اوتورور) نییه آخی؟ هر شئیین بیر دلیلی اولمالیدی آخی.
حافتال: بیلمیرم. ائله بئله. (بیر آز دایانیر) اصلن سنه نه وار بااااخ؟
مریم: (بیر آز دایانیر) اما چوخ گؤزل یازیردی. (بیر آز دایانیر) بعضی یازیلاری…
حافتال: سن دانیشما دئدیم بااااخ.
مریم: (بیر آز دایانیر) ائله یازیلارینا گؤره…
حافتال: دئدیم دانیشما. (بیر آز دایانیر) بی هئش نه بیلمیردی. هئش نه.
مریم: اما بیلیردی.
حافتال: یوخ، بیلمیردی.
مریم: بیلیردی، چوخ دا بیلیردی.
حافتال: (صندلییه اوتورور) بیلمیردی دئدیم، بیلمیردی. سن دانیشما!
(بیر آز سسسیزلیک!)
حافتال: گئدیم عمیمی چاغیریم. بینی بی تهر بی یئرده ایتیرمهلییوو.
مریم: نه جور؟ هاردا؟
حافتال: بیلمیرم. عمیم بیلر. درهده، اوچیریمدا، قوییدا، نه بیلیم.
(صحنهیه یاغیش سسی یاییلیر. حافتال و مریم صندلیدن دوروب، پنجره اؤنونده دایانیرلار. پنجرهنین دالیندان اوزو تاماشاخانایا باخیرلار.)
(بیر آز یاغیش سسی!)
(بیردن ایکیسی ده یاغیش سسینین ایچیندن گلن سسدن دیسکینیب، کورهکلرینی پنجره شوشهسینه دایایاراق، آرخالارینی تاماشاخانایا چئویریب، شاشقین بیر دورومدا اؤلویه باخیرلار.)
سس: به- به، نه گؤزل یاغیش یاغیر! حیات ایندی باشدان باشا دنیزدیر. باخ، مریم! سن ایندی ایشدن چیخیبسان. اییده بولواری قیراغییلا پییادا یاغیش آلتیندا گئدیرسن. آیاق ایزلرین خییابانا قویولمامیش سیلینیر یاغیش آلتیندا. چتیرسیز ایسلانیبسان. بولودلار منی سنه خاطیرلادیر. بیر اییده آغاجینا سیغینیرسان. موبایلیندا “ک” حرفیله باشلانان آدلاری آختاریرسان. زنگ وورورسان. اوزاقدان آغلاماغیوی گؤرورم. بولودلار بو دؤنه گؤزلریوه چؤکور. بو دؤنه بوتون شهره سنین گؤزلریندن یاغیش یاغیر. بؤیروندن بیر- بیر سوووشان ماشینلارا باخیرسان. سن یاشادیغین شهرده ماشینلارین قاباغینی کسیب شوشهسینی سیلن یوخدور. اولسایدی دا بو یاغیشدا اونلارا ایش تاپیلمازدی. یادیندامی؟ بیز آغ یاغیش دئییردیک بئله یاغیشا. ایندی بو آغ یاغیشین آلتیندا نئجه ماشین شوشهسی سیلمک اولار کی؟ گؤرورسن داااا، شوشه سیلن قیزجیغازلارا نئجه ده اورهییمیز یانیر. نه اولسون کی بیزیم ماشینیمیز یوخدور؟ بیز اونلارین اللرینی ده اؤپمک ایستهییریک. هله سن بولوار بویونجا حرکتسیز سئرچهلری ده گؤرورسن. اؤزون کیمی آغ یاغیش آلتیندا جوم- جولوق ایسلانمیش سئرچهلرین ده، یووالارینا اوچماغا قانادلاری یوخدور. (سس بیر آز دایانیر)
مریم: (آغلاییر) …
سس: آغلاما مریم، آغلاما! باخ، یاغیش سسی قاریشیب آغلاییشیوین سسینه. سن هله ده چتیریوی آچماییبسان. اونسوز دا گؤتورمهدییین چتیری نئجه آچاجاقسان کی؟! بو نه سیردیر؟ من ده تئلئفون دالیندا ایسلانمیشام. سنه دئمیشدیم، من اؤلندن سونرا بئله، سن یاغیشدان ایسلاناجاقسان، من سندن. یاغیشدان قاچما مریم! آغ یاغیشدا دویونجا ایسلانماقدان گؤزل نه وار کی؟ باخ، ایندی سن ائویزه یئتیشینجه من ستلجم اولاجاغام، بیلیرم. بوندان بئله چتیریوی گؤتور آنجاق. بیر آز دا اؤزیوی توت! بونجا آغلاماغین خوشوما گئتمیر. بیر آز گؤزلریوی یوموب اوزانمالیسان. بیر آز سسسیز- سوراقسیز دوشونمهلیسن منی. من ایندی او بولوارداکی سئرچهلره بنزهییرم. آغ یاغیش آلتیندا قالان سئرچهلره. سن ائویزه یئتیشن کیمی من ده یوواما گیرهجهیم. سون یوواما! سنسیز یووام سویوق اولاجاق. چوخ سویوق، بیلیرم. یووام درهده اولور اولسون، اوچورومدا اولور اولسون، نه فرقی وار؟ اینسان تکی دیریلییینده بیر آز فرقلی یاشاسا یاخشی اولار. یاخشی آدام اولماق قولای دئییل گولوم! کیمیسی تورپاق آلتیندا، کیمیسی تورپاق اوستونده، نه فرقی وار؟ حقیقت هر زامان اؤزونو گیزلی ساخلاییب. اونو کشف ائتمهیه چوخ دا چالیشماق لازیم دئییل. اینسانلار یاشاماق اوچون شهرلر، کندلر، داغلار، درهلرده آرد- آراسی کسیلمهدن اوزون- اوزادی قویروقلار اولوشدورورکن، هامیسی بیر- بیرینه اؤزگهدیر. کیمسه کیمسهیه اولدوغو کیمی قارشیلانمیر. اینسان اینسانی سئومیر کی، سؤمورور. من آنجاق سنی سئودیم مریم! سنی سئودیم، بیر بالیقدا بیر دنیز تجروبهسی الده ائتمک اوچون. حال بو کی دنیز بالیقدان بوم- بوش ایمیش. بالیقلار چؤپلوکده چابالاییردی. (سس بیر آز دایانیر. یاغیش سسی ده کسیلیر.)
سس: منیم سیزدن نفرت ائتدیییم یوخ، دوستلار! سیزین منی اؤلدورمهییز منی گوناهلاندیرمیر. منی اؤلدوردویوزون سببیسه حیاتیزدا ایلک دؤنه بیر ایستهیین، سیزین گؤزلهدیییز کیمی نتیجهلنمهمهسعیدیر. من چالیشقان بیریسعیدیم. اؤز بیلدیییم، اؤز باشاریمجا یازیردیم، یارادیردیم. کیمسیله ایشیم یوخ ایدی. سیزسه منی اؤلدورمکله بیر چوخ شئیلری یوخ ائتدیز. اما مریم، من سنی تورپاق آلتیندا دا سئومهسم اولمایاجاق. هر گون تئلئفونلاریوی گؤزلهیهجهیم. هر گون مساژلاریوی آچیب اوخویاجاغام. کیمسه سئومهدییی کیمی سنی سئوهجهیم یئنه. هردن منه باش وور لوطفن. سنه داریخاجاغام. و سن، حافتال! سن مریمی اولدوقجا آشاغیلادین. اولدوقجا ایهانت یاغدیردین اونا. اونون آدییلا اوینادین. و ده حئیثیتییله. مریمدن ایسته کی سنی باغیشلاسین. اینان، منیم سنه نفرت ائتدیییم یوخ. تکی ایسته، سنی باغیشلاسین مریم. آرتیق سنه دئمهیه بیر سؤزوم یوخ. هامیسی بو قدر ساده. تامام. کئفیزده اولون!
(بیر آز سسسیزلیک!)
حافتال: من بیردا قالا بیلمهرم. گئدیرم عمیمی گتیرم. (صحنهدن چیخیر.)
مریم: (صحنهنین چیخاجاغینا باش چکیب یئرینه قاییدیر. ال- آیاغینی ایتیریب. یان جیبلرینی آختاریر. موبایلی چیخاریب قولاغینا دایاییر. بیر آز دایانیر) الو! پولیس؟!
بیرینجی پردهنین سونو.►
◄ایکینجی پرده:
کاراکتئرلر:
مریم- حافتال- رضا- سعید- شهروز- عادیل- نادیر- عسگر- دومان- سولماز- قارداش ۱- قارداش ۲- بیر قادین- ۹ یاشلی بیر قیز- فرهاد- ماحمید- اقدس- مهسا- رحمت- شاهروخ- قارداش ۳- قارداش ۴- فریبا- سوسن- افلاتون- ارسطو- باجی ۱- باجی ۲
⌡صحنه: اورتادا بیر تابوت. نئچه نفر ایکی- ایکی، بیر- بیر داغینیق شکیلده دایانیبلار. هامی تابوتا باخاراق بیر- بیریله دانیشیرلار.⌠
رضا: (سعیده) اصلن اینانا بیلمیرم. دونن ماشیندا باهم ایدو. گولیشی جانیمی آلیردی.
سعید: (رضایا) من دئیردیم به اونی سیقار اؤلدیرر.
شهروز: (عادیله) یاخچییام. مدرهسهنین مودیری اولمیشام.
عادیل: (شهروزا کوتونون قول دویمهسینی گؤستهریر) جانی اوچین، تح یوز مین تومن بی ایکی صدف دویمییه وئرمیشم.
نادیر: (عسگره) بیردان هارا گئدهجیسن؟ تزه بی شعر دئمیشم.
عسگر: (نادیره) سن دای پیللی اولاننان بیزی سایمیسان.
دومان: (سولمازا) به او بهادور هاردادی؟ قرار ایدی بیردا بیر آز دانیشسین آخی.
سولماز: (دومانا) باکیدان هئش خوشیم گلمیر ائئئ، گئتسم آنکارییا گئدهجییم.
قارداش ۱: (قارداش ۲ نین یانیندا باشی قینیندا، الی قوینوندا دایانیب آغلاییر) …
قارداش ۲: (بیر قادین و ۹ یاشلی بیر قیزین آراسیندا دایانیب، قیزی قوینونا آلیب بیرلیکده آغلاییرلار) …
فرهاد: (ماحمیدا) بابام، بی گولی نئینیر آخی؟ قارداشیم ایچه بیلسئیدی، دوریب گئدردوو ییلاغا.
ماحمید: (فرهادا) آمما بی منیم اوستده تیحدیییم اوتاغی ییلاغدان دا چوخ ایستیردی.
اقدس: (مهسایا) بئش میلیون حسابینا تؤکوردوم قبول ائلهمهدی.
مهسا: (اقدسه) مارلین مونروئنی بتر سئویردی.
رحمت: (شاهروخا) چارراهداکی ساختومانی سؤکنده چوخ اینجیمیشدی.
شاهروخ: (رحمته) همشه ده آناسینین دورنالاریننان دئییردی.
قارداش ۳: (قارداش ۴ ون بوینونا ساریلیب آغلاییر) …
قارداش ۴: (قارداش ۳ ون بئلینی قوجاقلاییب آغلاییر) …
فریبا: (سوسنه) سن نه دئدین؟ ویرجینیا وولف؟
سوسن: (فریبایا) هن، بی ده نوام چامئسکی.
افلاتون: (ارسطویا) موسیقی تحلیییندی، یوخسا درده چاره ائلهمیر.
ارسطو: (افلاتونا) نیچهنین ده کی بیغلاری هیتلئرده اولمالیدی.
باجی ۱: (باشینی باجی ۲ نین چیینینه قویوب آغلاییر) …
باجی ۲: (ساغ الیله باجی ۱ ین دالدان ساغ قولوندان یاپیشیب آغلاییر) …
ارسطو: (افلاتونا) او یازینی سایی اوزینن اون ایکی دفعه اوخیمیشام.
افلاتون: (ارسطویا) سسی، گولیشلری، اؤزی، حئییف اولدی.
سوسن: (فریبایا) یوخ، او اوپوزیسیوندی، بونا پوزیشین دییر.
فریبا: (سوسنه) دوغوردان؟ بس اوندا… هن.
شاهروخ: (رحمته) بایئر مونیخ بی گئجه رئال مادریدی سؤکهجی.
رحمت: (شاهروخا) بی قبریستانی دا یوخاری باشا کؤچیتسئیدوو، یامان اولاردی.
مهسا: (اقدسه) نئینییهجی؟ میر- مینجیغ دا اولسا اولار.
اقدس: (مهسایا) اما من قیزیلی چوخ ایستیرم داااا.
ماحمید: (فرهادا) من بیلیردیم، لا مصصبین گؤزدریننن قم یاغیردی.
فرهاد: (ماحمیدا) بابام، گولنده ده هئچ اورهیدن گولمیردی.
سولماز: (دومانا) شعرلریمی اوول اونا آپاریردیم دوزهلدیردی.
دومان: (سولمازا) هئئئئی، فانی دونیا کیمه قالدی؟
عسگر: (نادیره) بی توپ کالباس، بی بسته چؤرهی، دای نه دئییسن؟
نادیر: (عسگره) من آمما پوسته یئییب شعر اوخییاجییام هاااا.
عادیل: (شهروزا) من باشی داشدی هئش باش آچیرام کی.
شهروز: (عادیله) سن ده مودیر اولسون اولاری بیلرسن.
سعید: (رضایا) دای منه بی شهرین داد- دوزی یوخدی.
رضا: (سعیده) کاش او مریمه بی زهی ویرا بیلئیدوو.
(بیر آز سسسیزلیک!)
(قارداشلار، باجیلار، بیر قادین و ۹ یاشلی قیز آغلاشیرلار. مریم صحنهیه گیریر. آداملارین آراسیندا دولانماغا باشلاییر. سونوندا تابوتون باشیندا اوتورور. چایکووسکینین “بؤیوک صنعتکارلار اوچون آغیت” سمفونیسی صحنهیه یاییلیر.)
مریم: (ایچین- ایچین آغلایاراق) آه، هر شئیین نتیجهسی دئماخ بویوموش! اولسون، گئت، سن ده او بیرلری کیمی گئت! گئت اومید ایشیغیم، گئت! اوش گئت اولدوزلارا ساری! نئچه گوندو گؤی اوزونه یالواریرام سنه ایستی بیر قوجاق وئرسین! اولدوزلارا دئمیشم، بو گونلر سیزه تازا بیر اولدوز قوناخ گلهجاخ. اونو قورویون لوطفن! بیلیرم اویانمییاجاخسان، اما نه اولور اویان! اویان اومید ایشیغیم! اویان، گینه منی سئو، منی قورو! بلکه دؤنه بیلدین هله، گئرییه دؤن، نه اولور؟! لعنت اولسون بو اؤلومه! لعنت اولسون بو یاشاما! سن کی بئله گئتمزدین آخی! دور بی باخ گؤر نه حالدیام! بونجا زامان سنله بیرلیخدا اولدوغوما دیمیرهممی؟ لوطفن قوی بیر داها سنین پاریلتیوی قبول ائدیم! لوطفن، بیر دفعه، نه اولور؟! چوخدان قارانلیغام، اومید ایشیغیم! لعنت اولسون قارانلیغا! لعنت اولسون حافتالا دا، منه ده! لعنت اولسون سنه ده، دور ایاغا! لوطفن اومید ایشیغینلا بیر داها منی آیدینلات، بیر داها منی ایسیندیر! (تیترهمهیه دوشور) باخ گؤر نئجه اوشویورم! او آغ یاغیشین آلتیندا قالاننان بری بئلهیم. دور بو قارانلیغی یوخ ائله جانیمدان. یوخ ائله بو اوشوتمهنی بدنیمدن. اصلن یوخ ائله منی! بوراخ گئدیم جهنمه، قیزیشیم! من سنسیز دااا هئش کیمه ایذین وئرمییهجاغام. سنسیز ایذین وئرمییهجاغام بو حیاتا بئله. بیلیرم اینانمییاجاخسان، اما نه اولور بو دفعه اینان! سؤز وئریرم. دا قویمییاجاغام بیزه انگل اولسونلار. لعنت اولسون بو یاشاما، بو اؤلومه! (جیبیندن بیر میداد، بیر دفتر چیخاریر) باخ، او گون سنه بیر دانا گونلوک دفتری، بیر دانا دا میداد آلمیشام. دور بو میدادین گوجیله گینه ده منی سئو، منی قورو! قویما بوننان آرتیخ سنه داریخیم! جیسمیم، جانیم سنه عایید، دور، نه اولور؟! (بیر آز دایانیر. اؤزونو توختادیر. داها آغلاماقلی دئییل. تابوتون باشیندا اوتوردوغو یئرده، آیاغا قالخیر. دفترله میدادی تابوتون اوستونه قویور) اولسون، بولار مننن سنه سون هدیه. منه نه دئماخ ایستهسن بونا یازارسان. بو تئزلیغا گلیب سننن آلاجاغام. گئتدیم، داها قالماخ اوچون هئش بیر سبب یوخ. سننن آیریلمیرام دا هاااا، فقط گئدیرم. (گئدیب ۹ یاشلی قیزین یانیندا دایانیر. سمفونی سسی کسیلیر.)
(حافتال صحنهیه گیریر.)
حافتال: (قاهقاهایلا گولور) اؤلی باغیشدادی منی. او مؤلیف منی باغیشدادی دای. (بیر آز دایانیر. شاشاراق صحنهدهکیلره باخیر. آغلاییر) او یئددی نفرین یوخیسینا گیرمیشدی. (بیر آز دایانیر. قاهقاهایلا گولور) او منی دای باغیشدئییب. (بیر آز دایانیر. آغلاییر) آنجاغ من اونی اؤلدیردیم. (بیر آز دایانیر. قاهقاهایلا گولور) آنجاغ او منی باغیشدادی. اؤلی منی باغیشدادی. (دوردوغو یئرده اوتوروب صحنهدهکیلره باخیر.)
صحنهدهکیلر: (صحنهنین اوجونا گلیرلر. بیرلیکده) بیز قاتیلی باغیشلادیق. سیز ده اونو باغیشلایین!
(سون)
بهمن آیی ۱۳۹۲ (۲۰۱۴)


text:
آرشیو برای تیر, ۱۳۹۲
ساغلیقلی بیریاشام اوچون نئچه ساعات یوخو لازیم دیر
اینسانین احتیاجی اولان یوخو اؤلچومو،چئشیدلی فاکتورلارا باغلی دیر،یاش گوروپلاری، فرقلی یوخو میقدارینا ایحتیاجلاری وار،البته ،یاشدان علاوه باشقا عامیللرده، لازیم اولان یوخو میقداریندا ائتکیلی اولا بیلر. چئشیدلی یاش گوروپلارینا لازیم اولان یوخو میقداری (اورتالاما): یاش گوروپلاری: کؤرپه لر………………………………………. ۱۴ایله۱۵ ساعات آراسی کیچیک اوشاقلار………………………………. ۱۲ایله۱۴ساعات آراسی اوخول چاغیندا اولان اوشاقلار………………… ۱۰ایله۱۱ساعات آراسی…
بیربیرلرینه دوشمان اولان قیدالارین حاققیندا نهلر بیلرسینیز!
بالیق و قاتیغین بیرلیکده یئمهمهیی، خالق آراسیندا بیر یاییغین آتابابا سؤزودور! آتابابالار، بالیق ایله قاتیغی بیرلیکده یئمهمهیینی تؤوصیه ائدیبلر! بو اوزدن بیز بو آتابابا تؤصیهسینی، بیلیم یؤنوندن ایسه آچیقلاماق ایستهییریک: قاتیقدا بوللو قاتدا لاکتیک اسید موجودور،لاکتیک اسید،پاراسمپاتیک سینیرلارینی ائتکی لندیریر،بو اؤزللیک بیر حدده دک بالیقدا ایسه موجوددور! بو اوزدن بو…
Gmailین، یئنی گؤرنومو(قالیبی) گلدی!
Google شیرکیتی،نئچه ساعات اؤنجه، جیمیلین یئنی گؤرنوموندن پرده گؤتوردو؛یاخین گونلرده،جیمیلی، یئنی قالیب و گؤرنومده گؤرمهلی سینیز! جیمیل سرویسینین گونجللهمهسی،دسکتاپ و آندروید سیستئم لرینی و.. شامیل اولور، بوندان سونرا، هاردا جیمیله قوللانساق، یئنی گؤرنومو گؤره جهییک.البته گوگئل، قوللانیجیلارینا، اسکی قالیبه قوللانماغین ایجازهسینی وئریر؛ یعنی اسکی و یا یئنی گؤرنومون سئچیمی، قوللانیجی…
بیلگی سایار قارشیسیندا، گونشقورویوجو کرمینی اونوتمایین!!
بیلگی سایار ایشیغی، UV اشعهسینه صاحیب اولدوغونا گؤره؛درینین یاشلانماغینا باعیث اولار.“دوکتور امیرهوشنگ احسانی”، تهران بیلیم یوردونون بیلیمسل اؤیهسی، دئدی:بیلگی سایارین ایشیغی، گونش ایشغینا تای، UVاشعهسینه صاحیب دیر . UV اشعهسی ،اینسان جیلیدنه گئچیرگن، دالغا بویلارینا ( نوفوذ ائلهیین طول موجلارا )صاحیب دیر.تهران بیلیم یوردونون بیلیمسل اؤیهسی ،آرتیردی،UVاشعهسین، دالغا بویلاری،اورتالاما حدینده…


text:
آرشیو برای شهریور, ۱۳۹۳
دوغورقانلیق(باروری) گوجو،یایدا آزالیر
یاشاییش مودئلینین اسپرم اوستونده اولان ائتکیسی آراشدیریلدی.دئمهلیدیر، یایین ایستی و اوزون گونلری،اسپرمین ساغلیغیندا اؤنملی(مهم) اوینام(نقش) اویناییر.”شیفلد و منچستر” بیلیم یوردولاری،یاشاییش تهرینین ائتکی سینی(تاثیرینی)، اسپرم کیفیتین اوستونده آراشدیردیردیلار.سیگارچکمک،موخدیرمواد ،الکللی ایچکیلرین (نوشیدنی) توکتیمی،دار پالتارلارین گئیمهیی ویایین ایستیلیگی ایله گون اوزونلوغونون اثری اسپرم اوستونده آراشدیریلدی. کؤکلوک،سیگار چکمک ودار پالتارلارین گئیمهیی ارککلرین دوغورقانلیق(باروری) گوجونه…
داغیناق یاغینتیلار هاوانین ایستیلیگین آلاجاق
داغیناق یاغینتیلار هاوانین ایستیلیگین آلاجاق.هاوا بیلیم خریطهلرینه(نقشه) ایستینادن،یای فصیلین سون گونلری داغیناق (پراکنده)یاغیش ایله کئچیریلهجک دیر. گلهن گونلر بولودلارین چوخالماسیلا، داغیناق یاغینتی بؤلگهنین هاواسینی نئچه درجهلیک سرینلهدهجکدیر.هاوا دوروم دوراقلارین(ایستگاه) وئردیگی بیلگیلره گؤره، یکشنبه و دوشنبه ناهاردان سونرا اردبیل، زنگان، دوغو و باتی آذربایجان بؤلگهلرینده داغیناق یاغیش و یئل گؤزلهنیر.
IPhone 6 و یالانلانمامیش شکیللری
آیفون آلتی بیلدیگینیز کیمی سپتامبرین ۹وندا رسمی اولاراق بازارا عرضه اولاجاقدیر.آیفون۶ حاقدا بوگونهدک چوخلو وچئشیدلی(مختلف) بیلگیلر ،شکیللر یایینلانیب(منتشر)؛ اما هئچ بیری رسمی اولاراق(به صورت رسمی) تایید و یا :۸.۹انلانماییبدیر(تکذیب). آیفون۶ حاقدا دونهن تانینمایان بیر قایناقدان(منبع) یئنی بیر نئچه شکیل یایینلانیب و آیفون آلتینین سون و کامیل نوسخهسی اولدغونو ایدعا ائدیبلر.اما…
دانیشیق معجزه سی له سؤزلرین گوجو
قدیم کیشیلر دئمیشکن، “آز دانیش، ناز دانیش”. بیزده چالیشاق ایندیکی، حیاتیمیزدا دانیشیغیمیزا دوزگون دقت یئتیرک. دانیشیق و اونون یانیندا اولوملو [مثبت] دوشونجه بیزه و اطرافیمیزداکیلارا چوخ تاثیر قویور. چوخ ائشیتمیشیق اولموسوز [منفی] ذهنه صاحب اولانلار باشقالارینین دا موفقیتلرینه مانع اولوبلار. “سندن هئچزاد چیخماز، اودوزارام، چتین دیر و…” بئله-بئله سؤزلر همیشه…


text:
ناریخ: دوشنبه 25 اسفند 1393 -
شناسه حبر: 962
نوروز بایرامنیز موبارک اولسوننوروز بایرامنیز موبارک اولسون
عزیز حورمتلی یولداشلار و آرتا قز یتی نین اوخو جولاری، بیر دوندده اوزوموزه گلن چرشنبه و نوروز بایرامین سیز عزیز لره وسیزون حورمتلی اولان عائله و اوشاقلاروزا موبارک اولسون وییریک.
و امما بونمره تورکی بولومونده، تعمیم اشخاذائتدیک کی قدیم زاماندا اولان بیر نئچه حکایه لر و رسم و رمللردان قوللوغوزا سویله یک. البته ده کی بورسومون بیر عدده سی الاندا واردیر. قدیم زامانلاردا مثلاً ایرمی ایل یا اوتوزایل بوندان قاباخ، کئجه کی چرشنبه نین آخشامی اولاردی و او گئجه اوت یاندیریب اوشاق بویوک انسانلار عائله لرده اونون اوستوندن آتیلیب، شعر دییب، شادلیق ائدیردیلر، آلاهی بیر رسم لرین بیرسیی بو رسمی دی کی، اوت یاندیراندان سونرا کی بوتون عائله لر اوز ائوینه گئدیب و بیر سفره ده و یا بویوک سنیی ده قارشیخ ( آجیل)، ایده، انجیر، بویانمیش یورموتا، بیر بالا جا قرآن و آینه شمعدان و گوسبزه و سکه سوایچینده قویور دولار، هاممی بیربیرین دورت دوره سینه جمع اولوب، بویوک لر، بالاجا اوشاقلار ایچون چرشنبه لیک وئریب و اونلارین اوره کلرین شاد ائدیردیلر و اوشاقلار و یا جوانلاردا ایاقا دوروب بویوک لرین اوزوندن اوپوپ اونلار ایچون حورمت قویوردولار.
چرشنبه گئجه لی، جوانللر بیر اوزون شال گوتوروب، گئدیردیلر یاخین قوروم قونشی و یا فامیل و تانئش لارین دا مینین اوسته و باجادان یا آتیشکده دن او اوزن شال ایلان « قورشاق» سالیر دیلار. ائو صاحبی قورشاقون اوجوندان دوتوب اونون گوشه سینه بیر سری هدیه لر باغلاردیلار و قورشاق ساللیان اونو چکردی.
چرشنبه نین سحری کی هله ده قره قادانلیقدی، و قیزلار، مخصوصاً بختی یتیشن قیزلار و گاهاً ده بالاجا اوشاقلارین الیندن آنالار یاپیشیب و « نو» اوستونه گئدیردیلر. نواوستی واقعده، آخار چای باشینه گئتمه گه دییردیلر. آنالار اوزلرایل بیر دولکه نه ( بالاجا کوزه) گوتوروب و اونو چایین سوایلان دولدوروب و ائوه گتیریردیلر و دولکه نه نین سوون ائوین دور و اطرافینه سپیردیلر تا کی آیدنیلیق اولسون و قادابلا لر اوزاخ قالسون و ائوی سو آیدنیلیق ایلان و اللاه متعال آدیلان تزه ایلده تبرک ائتسینلر.
بایرام آخشامی چوخلی خانواده لر قورو بالیخ پیشیریب و شام ایچون بالیخ پولو صرف ائدیللر، بایرام اولاندا، ایل تحویل اولما سیندا « یا مقلب القلوب و الابصار ...» دعا سین اوخوللار، بعضی لری ایکی رکعت نمار قیلیب قرآن کریم دن نئچه آیه تلاوت ائدیب تزه ایللرین اللاهین وحی کلام ایلان باشلاییرلار و حیات زندگانلیق لارین برکت و زینت باخییشلیرلار و ایل تحویل اولاندا سونرا، شهید لر مزارینه گئدیب و یا خانواده نین بویو کلرلینین قبری اوسته گئدیب اونلارین یاد و خاطره لرین گرامی دوتوب فاتحه اوخویوب، تزه ایلی اونلارین روحلارنیادا تبریک دییلر لر و همیده بالاجا لار بویو کلرین قوللوقانا گئدیب و اونلارین اوزوندن والینه ن اوپوپ حورمت ائدیللر و بویو کللرده اونلارا بایراملیق وئریب و اوره ک کونوللرین شاد ائدیللر و بوتون ائل فامیللر کی حتی بیرایل و بلکه ده نئچه ایل بیربیرین گورمو للر، تزه نوروز بایرامیندا بیربیرینین گورو شونه گئدیب باش وئریب، بیربیرین یوخلییرلار و کینه و دوشمنلیق لری یاددان چیخاردیب، دوستلیق و محبت سفره سین آرایا سیرلر.
آی نه قشنگ و شانلی بیز ایرانلی لارین گوزه ل بایرامیمیز وار اللاه بو بیر لیگی، بوشادلیقی، بوسننتی و بو محبت و وقاری و برکتی بیرده ن آلماسین هرگونوموز بایرام السون و بایرامیمیز شادلیق وسلاماتلیق و پیروز لیق اولسون. امام معصوم (ع) بیر روایت عرض ائدیب مطلبیمی باشاچا تتریرام: او گون کی اوندا گناه اولماسا، اوگون انسانین بایرامیدی و همیده بویوروبلار: نوروز بایرامی بیزه وبیزیم شیعه لریمیزه تعلقی واردیر، پس او بایرام یوخدور مگر بوکی امام زمان (عج) فرجی نین و ظهوری نین انتظار یندا اولاق. اللهم عجل لولیک الفرج ( آمین یا رب العالمین)
ارسال نظر
لطفاَ همه فیلدها را پر کنید


text:
آکواریوم
حسین واحدی
۱
کؤهنه قابیغی اولان کیتابی اوخویارکن، ائهمالجا باشینی ساغا چئویریب، اویناغان بالیقلارینا باخیردی. چوخ چکمهدی کیتابی بوکوب، اؤنونده اولان ماسانین اوستونه قویوب، دیزلرینی قوجاقلاییب آکواریومون ایچینه زیللهنرکن اؤز-اؤزو ایله دئدی:
- هن، قویروق بولایین، کئف ده، یاشاماق دا، دونیا دا سیزینکیدی. نه یئمک فیکری نه ده غم-غصه. هر نه قاباغینیزدا حاضیردی.
سونرا گولومسهیه-گولومسهیه آرتیردی:
-هیمممم، نه خوش اولاردی من ده هئچ اولماسا بیرگونلوک بالیق اولام…. نه گؤزل اولار…
سونرا فیلمه باخارکن یوخویا گئدن آداملارا تای، هئچ بیلینمهدی نه زامان یوخویا گئدیبدیر. او، یوخودا گؤردو، بالیق اولوب دوشوب اؤز ائویندهکی آکواریومون ایچینه. گؤردویونو اینانماییردی. آز قالیردی گؤیلره قاناد آچیب زیروهلرده اوچان قوشلار کیمی اودا قاناد چیخاریب اوچسون. اؤزونو آکواریومداکی داشلارین بیرینه چالیب بالیق اولدوغونو ایناندی.
۲
گوموشو بدنی ایله آچیق ماوییه چالان قانادجیقلاری اولان بالاجا بالیق، هاوا پومپونون یانیندان آدام بالیغینین او چیلغین ایشلرینه باخیردی. تلهسیک اونون یانینا گئدیب دئدی:
- سنی هئچ گؤرمهمیشدیم؟
– واللاه هئچ بیلمیرم نجور اولدو من بیردن بیره گلدیم بورا؟
– حتما سنی ده او کیشی آتدی بورا؟
سونرا آرتیردی:
- هله کئفین سازدی سونرا بیلهجکسن هارا آتیب سنی…
آدام بالیغی بو سؤزلره چوخدا باش قوشماییب اؤزونو آکواریومون او بیری بوجاغینا چاتدیریب اورالاردا گزمهیه باشلادی.
گوموشو بالیق ایسه اؤز-اؤزو ایله؛ “دئدیم دا… هله چوخ چکر بیلهسن هانسی جهنمه دوشوبسن” دئییب پومپون یانینا قاییتدی.
۳
گوموشو بالیغین یولداشی اولان زیغ بالیغی دونندن صدفلرین قیراغیندا گیزلی قالمیش بیر قیدا دنهسینی توو ایله قاپیب یئیه-یئیه اؤزونو بالاجا گوموشو بالیغا چاتدیری. بیرآز یولداشینا باخیب سونرا دئدی:
- نهدی؟ یئنه نمنه اولوب؟ کاش بیلهیدیم هارا زیللهنیسن… نه آختاریرسان…
گوموشو بالیق اونا ساری باخماسادا جاواب وئردی:
-بیرزادلار واردا…
– ال چک او بیرزادلاردان نه اولار؟… گل گئدک بیرآز دولاناق… فنکوسلار قالان یئره تزه بیر ساخسی قاب دوشوب… گل گئدک اورا باخاق…
- سن گئت باخ! سونرا منه ده تعریفلرسن…
- بس اوندا حوصلهن اولسا، ایستیردیم سنی بیر یئنی یولداشیمیزنان تانیش ائدم… دئییر من آدام بالیغییام…
-گؤرموشم… قاشلاریدا ساریشیندی…
سونرا زیغ بالیغی اونو اؤز خیالاتی ایله تک قویوب اوندان ال چکمهسی اوچون آرتیردی:
– سن گئت تزه گلن له اوینا منده سونرا گلرم…
زیغ بالیغی ایسه اونون سؤزو قورتولمادان اورادان آیریلیب گئتدی.
۴
آدام بالیغی آکواریومو آلت-اوست ائتمکدن بیرآندا یورولماییب بویان-اویانا اوزوردو. چوخ چکمهدی آجیخدی. بویان-اویانی آختارارکن گؤزو زیغ بالیغی ایله آتاسینا ساتاشدی. زیغ بالیغی داشلارین دیبینده، آتاسینین یانیندا دئشهلهنیردی. آدام بالیغینی گؤروب اونا ساری گلدی.
آدام بالیغی سولقون- سولقون دئدی:
-بس نیه قیدادان خبر یوخدو. من آجیمدان اؤلورم.
– بیلمیرم… گاهدان گؤروسن نئچه گونه کیمی وضعیت بئله اولور. هئچزاد تاپیلمیر یئیک…
– اوندا نه ائلیرسیز، نه یئیرسیز
– باخیب گؤرسهیدین اؤیرهنردین… داشلارین دیبیندن بایات قیدا تاپیب یئییریک… گل سن ده دئشهلن…
آدام بالیغی ایندی بیلدی بورادا اولدوغونا گؤره بولار آج قالیب. اؤزو ده آجیندان بیلمیردی نه ائتسین. اؤزونو بویان-اویانا ووردو بلکه یوخودان دورسون، آما فایدا وئرمهدی. او ایناندی بالیق اولوب قالاجاغینی. زیغ بالیقلارینین یانینا دؤنوب اودا باشلادی داشلاری دئشهلهمهیه.
۵
گوموشو بالیق داریخمادان سولقون اولوب اورهیی دئشیلیب آتاسی ایله دانیشماق ایستهسه ده، آتاسی آج قارین بیلمیردی هانسی داشی دئشهلهسین هانسی قالسین. آز قالیردی داشلارین اؤزون ده یئسین. سونوندا مجبور اولوب اوغلونون؛ ” آتا ائشیدیرسن نه دئییرم” -سؤزونو ائشیدیب دئدی:
– دئ گؤرک نه دئییرسن… حتمن یئنه ده قاباقکی سؤزلردن دی
– آتا منه کؤمک اول من گئدیب بورادان… من بورا بالیغی دئییلم…
– گؤردون… گؤردون… آی بالیقلار! گلین ائشیدین گؤرون منیم بو پاپاق اوغلوم نه دئییر… دئییر بو گؤزللییی، بو یئمکلری، بو دیلخوشلوغو بوراخیب قاچاق بورادان… باخ گؤر سن آللاه نه گؤزل منظرهلر وار…
– آتا بیرآزدا اوجادان دئ… سن دئییرسن بلکه من پیس دانیشیرام همده باغیریرسان؟ دئ قوی هامی ائشیدسین، او تازا گلن ده بیلسین هارا گلیب.
– آخماق اوغلان سن هئچ بیلیرسین نه دئییرم… او یازیق آنانی دا سن گودازا وئردین…
– یوخ-یوخ آنام منه اینانمیشدی… آما دوز واختیندا آتیلمادی، بیزی قابلامالارا بوشالداندا دئدیم آتیلاق قاب یووان یئرین گیلیفینه، آما او قولاق آسمادی، اورانی باغلایاندان سونرا آتیلدی قالدی اورادا… سونوندا…
-دئ… دئ سونوندا اؤلدوردوم اونو… اؤلومه گؤندردیم…
– آی آتا نه دئییرسن… او بیلدی هانسی یولو گئتدیینی هرنه اولسادا بو حیات دان اؤزونو قورتاردی بلکه ده ایندی دیریدی…بؤیوک بیر گؤلده، دنیزده، نه بیلیم اقیانوسدا یئنی بیر حیات باشلاییب… ٱی آنا… هر یئردهسن خوش اولارسان…
– آی بیلردیم کیم سنه بولاری اؤیردیب… کیم سنی یولدان چیخاردیب… دریسینه سامان تپردیم… باخ او عاغیللی زیغ بالیقلارینا… اولاردان اؤیرن، نئجه گؤزل اوینورلار… نئجه گؤزل کئچینیرلر…
آتاسی سونرا بیرآز ساغا گئدیب، بیرآز سولا گهلیب آرتیردی:
– آی بالا یادیما گلهنی بیز آتالی- بابالی بورالارداییق هئچ کیم ده دئمهییب بورادان گئدک دنیزلره… اصلن دنیز هارادی؟
– آتا نهیه گیزلهدیرسن؟
– نهیی گیزلهدیرم…
– من بیلرم سنین آتان دا چالیشیب بوردان قاچسین آما سنه گؤره قاچماییب…
گوموشو بالیغین آتاسی بو سؤزو ائشیدر-ائشیتمز داها هئچ نه دئمهییب اورادان اوزاقلاشیب بیر قیراقدا توموب دایاندی.
نئچه دقیقهدن سونرا بیر بالیغین اورادان کئچنده اونا دهیمهسی ایله اؤزونه قاییدیب باشلادی دئیینمهیه:
-هن من قورخاغام… مندن هئچ نه چیخماز… من بورادان آیریلاسی دئییلم…
۶
آدام بالیغی هر یانی دئشهلهییب بیرزادلار تاپیب قارنینی دویورسادا، یئنه راحاتسیز ایدی. او بیلیردی بورادا اولاناجان هم بولار همده اؤزو آج قالاجاق. بئله دوشونجهلر ایله گولهشرکن، بویلو بالیقلارین بیری اوبیری بالیقلاردان آرالی بیر قیراقدا دوغماغا باشلادی. آج بالیقلارین هامیسینین گؤزو گؤیدهکی اولدوزلارا تای پاریلداییب گؤز آتمایا باشلادیلار.
بویلو بالیغین دوغماغی قورتولار- قورتولماز، گؤزو آجلارین هامیسینی، اؤز یانیندا گؤردو. نه قدر یالوار-یاخار، آندا-ماند ائتسه ده کار سالماییب نئچه ثانیهنین ایچینده هر نهیی الدن گئتمیش گؤردو.
آدام بالیغی بو دورومو گؤروب هویوخوب قالمیشدی. نه ائدیب-ائتمهیهجهیینی ده بیلمهییردی. سونوندا دوغان بالیغین یانینا یئتیردی اؤزونو. اؤزونو ایتیمیش آداملار کیمی نفس وورا-وورا دئدی:
- بس بئله نییه… نه اولدو؟
دوغان بالیقدان سس چیخمادی. سانکی بوتون هایقیرتیلاری ایچینده بوغماغا چالیشیردی.
آدام بالیغی بیرده سوالینی تئکرارلادی:
- بس بئله نییه؟ … آخی بوجور اولماز…
دوغان بالیق آغلار گؤز ایله اوتقونا-اوتقونا دئدی:
- بورا اورماندی… مهیه بیلمیرسن… بولاری قیناماسان آجیلیقدان منی ده یئییرلر بیرگون…
بو سؤزو ائشیدن آدام بالیغی، بیر آندا گوموشو بالیغین سؤزلرینی خاطیرلایارکن ائله بیلدی دونیا باشینا فیرلانیر.
۷
آدام بالیغی گیجهله-گیجهله، بولانا- بولانا گئتدی گوموشو بالیغین یانینا. گوموشو بالیق آتاسی ایله دانیشاندان سونرا، پومپون اوستونه گئدیب آدامین ائویندن، پردهسی چکیلمیش پنجرهنین قیراغیندان قاش-گؤز آتان یاریمجیق آی-ا باخیردی.
آدام بالیغی، گوموشو بالیغین یانیندا سسسیزجه دایانیب، او باخان منظرهیه زیللهندی. خئیلاقدان سونرا گؤز یاشلاری سئله دؤندو.
گوموشو بالیق بو دورومو گؤروب آجی قاتیلمیش بیرگولومسه ایله دئدی:
- من بیلیردیم بیرگون کئیلیکدن چیخاجاقسان… سنده بورا بالیغی دئییلسن…
– یورولدوم بورادان… نه قدر گؤزلویوم او آدام بیزه یئمک وئرسین… نئجه دؤزوم بوراداکی ظولوم لره، داها بورا منه قفس کیمی دیر…
– بورانی یاخشی گلدین!
آی کیشی بورا قفسدی… قفس… قفس کیمی دئییللللللل… -گوموشو بالیق بونو باغیراراق دئدی.
– بس نئیلهییم؟
– منه تای دؤز!
– دؤزوم؟ … نجور یانی؟
– من دؤزموشم آکواریومون سویو کیفیرلهشسین. اوندا او آدام بیزی تور ایله توتوب قابلامالارا آتاجاق. قابلامالاریدا قویاجاق قاب یووان یئره، سونرا گیلیفین آغزین آچاجاق کیفیر سویو قاب ایله اورا تؤکه، بیزده تئز آتیلمالیییق اورایا…
– آخی نه قدر دؤزهک بورا کیفیر اولسون؟
– چوخ چکمز… بیر-ایکی آی!…
ایکیسینین ده صؤحبتی بیر-بیری ایله توتوب، شیرین-شیرین دانیشیب، آی لا اولدوزلار لا واخت کئچیردیکلری زامان، نئچه ایلان بالیغی اونلارا ساری گلدیلر.
گوموشو بالیق مؤوضونو آنلاییب تئز آدام بالیغینا دئدی:
- ایلان بالیقلاری یئنه قودوروبلار… هرکیمی ضعیف بیلسهلر یئیهجکلر آجلیقدان… تئز قاچ… قاچچچچ…
آدام بالیغی هانسی یانا قاچدیغینی بیلهنه، ایلان بالیقلاری اونو دؤورهلهییب ائهمال- ائهمال اونا یاخینلاشدیلار.
آدام بالیغی هارای چکه- چکه دئدی:
- منه رحم ائدین… منیم اتیم آجیدی.. من مین بیر اومید ایله بورا گلدیم، منی یئمهیین ن ن ن ن…
ایلان بالیق لاری اونو سایمایاراق بیرآن اونا هجوم چکدیلر.
۸
کیشی موبل اوستونده ال- قولون بویان-اویانا چیرپیب یوخودا دیسکینیب اویاندی. یئیین اؤزونو آکواریوما یئتیردی. گوموشو بالیق پومپ اوستونده ایدی، او بیری بالیق لار ایسه اویان- بویانا فیرنیخیردیلار. آدامی گؤررکن تئز قویروق بولامایا باشلادیلار.
کیشی ساغا دؤننده، گؤزو، پردهسی چکیلمیش پنجرهنین قیراغیندان گؤرونن پارلاق آی-ا ساتاشدی.
گولومسهییب، گئجه یاریسی اولدوغونا باخمایاراق ال-قولون چیرمالاییب، بؤیوک قابلامانی سو ایله دولدوروب قویدو قاب یویان یئره. سونرا بالیق لاری قابلامایا آتیب گیلیفین قاپاغین آچیب، یاتاغینا دؤندو.


text:
چوخ یاخیندا یاییلاجاق: یابانچی
یاخیندا یاییلاجاق؛
آلبئرت کامونون "یابانچی" آدیندا رومانی، تورکجه ترجمهسیله یاخیندا یاییلاجاق
تورکجهیه چئویرن: حسین واحدی
یایینائوی: بوتا - اورمیه
Yaxında yayılacaq
Yabançı
Albert Kamyu
Türkcəyə çevirən: Hüseyn Vahidi
عادی بیر آدام
عادی بیر آدام
تورکجهیه چئویریب حاضیرلایان: حسین واحدی
فرانس کافکا*، 1883-جو ایلده بیر آلمانلی عایلهده پراق شهرینده دونیایا گلدی. فرانس عایلهنین ایلکین اوشاغی ایدی. ایکی قارداشی، یئددی یاشلارینا یئتیشمهمیش دونیادان گئتمیشدیلر. اوچ باجیسی ایسه نئچه ایللر سونرا ایکینجی دونیا ساواشینین اؤلوم کمپلرینده اؤلدورولدولر. کافکانین آتاسی چوخ مذهبی و جدی ایدی. اونون بو اخلاقی آتا-بالا آراسیندا بؤیوک اختلافلارا نهدن اولدو. البته بو جدیلییی کافکانین اثرلرینده ده گؤرمک اولور.
یازینین آردی ...
خیال پردهسی Xəyal pərdəsi
خیال پردهسی
یازار: محمدعلی ضیایی*
چئویرن: حسین واحدی
... قادین قیشیردی (بلکه ده من بئله گومان ائتمیشدیم) :
- دئدیم دا! سنه احتیاجیم یوخدو. مهیه من ائلییه بیلمهرم بو ایشی تکباشیما گؤرهم؟
تلهسیردیم، آما ماراقدان، آددیملاریم سارسیلدی. قادین، اوتوز قارلی فصیلی گؤرندن داها چوخ گنج ایدی. بوندان داها تئز یئنی چادیرا ایله دهییشه بیلهجهیی کؤهنه چادیراسینی، فرنگی قونداغین اوستونه چکمیشدی. سورتولموش پالچیقلی و دابانلی باشماقلارینی، جَمدهک کیمی یئرده سوروتلهییردی. کیشی اونا ساری آتیلیب، اوز-اوزهسینده دایاندی. ألینی قالدیردی و سانکی یئنیجه بیر مؤوضوعنو آنلاییبدیر دئیه یان یؤورهسینه باخدی. مندن سونرا بیر-ایکی نفر یولدان کئچن ده وار ایدی. یقین بیزیم اولماغیمیزین قرارینی دهییشمهیه یئترلی اولدوغو اوچون، ألینی یاواشجا قادینین چییینلرینه کیمی آشاغی ائندیریب، علاجسیزلیقلا دئدی:
حیکایهنین آردی ...
شهلانین ننهسی Şəhlanın nənəsi
شهلانین ننهسی
یازار: ژاله اسماعیل
کؤچورن: حسین واحدی
دیوارین کونجونده بیر مدت یوماغا دؤنندن سونرا یادینا نه دوشدوسه، تئز قالخیب تئلئویزیونو آچدی. چای سوزدو. پنجرهنین بوخاریندا آچیق پنجره شکلی چکیب، اورادان اوزون-اوزادی قار اؤرتموش یولا باخدی. تئلئفون زنگ چالدی. سبینه ایدی.
- نئینیرسن؟
- اوشویورم.
- قازی آچ دا.
- تئلئویزیونو آچمیشام.
- دلیسن؟
- سن بیزیم شهلانین ننهسینی تانیییردین؟
- یوخ. او هارادان یادینا دوشدو؟
- هئچ. منی آنجاق شهلانین ننهسی باشا دوشردی.
- او نییه؟
- شهلانین ننهسی یای واختی همیشه دئیرمیش، تئلئویزیونو سؤندورون، بیشدیک ایستیدن.
سبینه اورکدن گولدو. صاباح ایشده دانیشماغا مؤوضوسو واردی.
Azərbaycan Türkcəsi - latin əlifbada ...
موری/ حیکایهجیک
موری
یازار: روبرت والزر
چئویرن: حسین واحدی
گونلرین بیر گونو، بیر کیشی وارییدی "موری" آدیندا. پالتارلاری همیشه دوزنلی[مرتب] اولان بیر کیشی ایدی. البته بؤرکو بیرآز کؤهنه و بوزارمیش گؤرونوردو. آما مورینین اصیل قیافهسی چوخ جدی اولماسیندایدی. اؤزونه چوخ جدی بیر قیافه توتوردو، ائله باخیری ائلهبیل ایندی اؤلمهلی ایدی. باشقالارینا حیاتین اؤنونده بئله بیر قیافه توتان آداملار، سئویلمزلر. موری دئمک اولار اورتاعصرین پهلوانلارینا اوخشاییردی، بیر قولدور کیمی ایدی. دوشونجهلی گؤرونوردو، دوشونجهلی گؤرونن آداملار دا اورهیهیاتان دئییل. خالق[ائل/جاماعات] بئله قاتل سانیلان آداملارین الیندن قاچارلار. یاخشی اینسانلارین ان دوشونجهلیسی خاچا[صلیبه] چکیلیب، خاچ اوزهرینده ایسه اورکیاخان اؤلوم ایله جان وئردی.
موری خوشقلب ایدی، هم یاخشی آدام ایدی همده باشآشاغی ایدی، فقط حددن آرتیق جدی ایدی. خالق ائله قورخو ایله اونا باخیردیلار ائلهبیل باشلارینا بیر بلا گتیرمهیی گؤزلهییردیلر. آما موری مردیمآزار[مردمآزار] دئییلدی، فقط جدی ایدی. شنگول اولوب گوله بیلمیردی. شوخلوق[ظارافات]دا ائده بیلمیردی. ائله بوکی بیر کیمسه شاد اولماییب حیاتی جدی توتا، ائلین[خلقین] گؤزونده آزجا شوبههلی گؤرونمهیه یئترلیدی. موری خالقین هامیسینا چوخ جدی، قورخولو و شکلی باخیردی.
حیکایهجیکین آردی . . .
اؤیکو، یالنیز دانیشیق دئییل
اؤیکو، یالنیز دانیشیق دئییل
گلوریا کمپتون*
فارسجادان چئویرن: حسین واحدی
گلوریا کمپتون*
نه زامان شخصیتلرین حیکایهده دانیشمالاری گرکلیدیر؟ نه دئسینلر؟ نه دئمهسینلر؟ نئجه دئسینلر؟ دانیشیقلا نئجه ائتمک اولار شخصیتلرین هوسین اوزه چیخاردیب همده تانیملاما[شخصیت پردازی] ایله، اوخوجو اونلا جانداشلیق[همدلی] حسی تاپسین؟ نئجه کاراکتئرلرین دانیشیقلاری بحرانلا آسلانیشی حیکایهده چوخالدا بیلهریک؟
نئجه دانیشیقلاری حیکایه، روایت و حادثهلری ایله بیرلشدیره بیلهریک؟
نئجه حیکایهده یئرله زامان بیلگیلرینی دانیشیقلاردا آچیقلایا بیلهریک؟
بو چئشید[نوع] سؤاللارا، خانیم کمپتون چالیشیب “دانیشیق” [دییالوق] آدلی اؤز کیتابیندا اوخوجولار اوچون ایضاح گتیرسین. یازیچینین باخیشی ایله حیکایهده دانیشیق یازما، چوخ دا چتین ایش دئییل، آما بیز اونو چتینلشدیریریک. او بو کیتابدا چالیشیب دانیشمانی اوخوجویا چوخ راحت و طبیعی صورتده آچیقلاسین، نفس چکمهیه تای.
دئمک بیز نفس چکنده فکر ائدیب سونرا نفس چکیریکمی؟ بو ایش اوچون کاراکتئرلرین دریسینه کئچیب اونلارلا بیر اولماق لازیمدیر. یازیچی توصیه ائدیر، دانیشیق یازما سیزه راحات اولسون دئیه، بئله دوشونون، بو ایش سیزه بیرجور باش قاتمادیر.
یازینین آردی...
بیلمز Bilməz
بیلمز
یازار: قیزئلا ائلسنئر
چئویرن: حسین واحدی
اونلار بیر- بیرینین یانیندایدیلار و هامیسی بیر اؤلچوده بیلیردیلر و اینانیردیلار او بیلدیکلری چوخ-چوخدور. آرالاریندا بیری، اونلارجا بیلمهییردی، اونا دئییردیلر، بیلمز. او "تریبول" ایدی. بیلمز اولدوغونو دویاندا، آلچاق کؤنول اولدو، هئچ کیمسه اونو بیر داها گؤرمهسین دئیه، گیزلندی.
آنجاق باشقالاری اونلا قایغیداشلیق[همدردی] ائتمهییب دالیسیجا دوشوب، اونا باخدیلار و اونلا هرنه بیلمهییردی اوندان دانیشیردیلار. تریبول-ون نهقدر اینجیمهسینی گؤروب، سئوینیردیلر اونو اینجیدنلر بونلاردیرلار.
آما دونیا دییشدی و آیینشایین تریبول بیلن[عاغیللی] اولدو، اوبیریلر ایسه بیلمز، اوندان داها چوخ بیلمز، تریبول باشقالارینین اونون باشینا گتیردیکلریندن آجیق آچماق ایستهییردی. اونلارلا ائله دانیشیردی، هئچ نه بیلمهییردیلر، چونکی هر نه او بیلیردی اوبیریلر بیلمهییردیلر. آما اونلار اونو آلقیشلاییردیلار، هئچ کیم تریبول بیلهنی او بیلمهدیگی اوچون اوتانماییردی، تریبول ایسه اونلارلا قایغیداشلیق ائدیب، اونلاری اینجیده بیلمهییردی. او بیلیردی همیشه آیری جور و یالنیز ایدی. او قورخو ایله گؤزلهییردی، بیر گون زامان قاییداجاق- بونو دقیق بیلیردی- او زامان دونیا بیرداها دییشهجک و باشقالاری یئنه اونو اینجیدهجک ایدیلر.


text:
دونهن گئجه،ایلین ان ایشیقلی گئجهسیدی
دونهن گئجه،ایلین ان ایشیقلی گئجهسیدی.مورداد آینین ۱۹جو گونو آیین ان ایشیقلی و ساری گئجهسی دی.کئچن گئجه آی،یئر کورهنین ان یاخین فاصیلهسینده ایدی، بواوزدن آی، باشقا گونلره گؤره داها بؤیوک وداها ایشیقلی گؤرونوردو .آی، گونش دوزگهسین(منظومه)باشقا گزهگنلرینه (سیاره)تای گونشین دؤورونه دولانیر.دئمهلیدیر دونهن گئجه آی، باشقا گونلره گؤره؛۳۰٪ فاییز داها ایشقلی و۱۴٪فاییز ایسه(نیز) داها بؤیوک گؤرونوردو(البته یئرکورهسیندن باخاندا).آشاغیدا ایشیقلی آییین شکیلینی، نیوزلندین گؤی اوزهرینده گؤره بیلرسینیز.


text:
کشگه- درویش اوغلو
کؤلن شهرینده اونیورسیته اشتراسه (اونیورسیته خیاوانی) ایله آخنر اشتراسه نین کسیشدیگی یئرده بؤیوک بیرگؤل وار. باهارین گونشلی گؤنلرینده اؤگرنجی لر کیتاب - دفترلری، یوخسا لپ تاپ کامپیوترلری ایله بو گؤلون قوزئینده اولان کیچیک تپه ده، چیمن لرین اوستونده اوتوروب گونشلنرلر. هاوانین ایستی گونلرینده بیر چوخو دا پالتارلارینی چیخاردیب دری لرینی آلماندا آز تاپیلان گونشه تاپیشیرارلا
مای آیینین ایگیرمی بیری، دئملی خردادین بیرینده، گون اورتایا یاخین اینره کانال اشتراسه دن گلیب، آخنر اشتراسه نی کئچدیکدن سونرا اونیورسیته اشتراسه یه گیردیگیمیزده خیاوانین اورتاسیندا بیر پولیسین موتور سیکلیتی نی خیاوانین ائنینه پارک ائتدیگینی، اؤزونون ده موتورن قاباغیندا، دئملی اوزو ماشینلارین گلدیگی طرفه ساری دوردوغونو گؤردوک. خیاوانین اوبیری طرفی ده آیری بیر موتورلو پولیس طرفیندن عینی شکیلده باغلامیشدی. خیاوانین ساغ یانیندا دورانلاردان بیر چوخو اللرینده کی موبایل تلفنلاری ایله شکیل چکیردیلر. اورتادا ماشین تصادوفو گؤرونموردو. "شهرین، یوخسا دؤلتین بؤیوکلریندن بیریسی گلیب ساووشاجاق" فیکری ایله ساغا سولا باخدیم. آنجاق نه آردی آردا دوزولموش قارا ماشینلاردان، نه موتورلو بادی گارد لاردان بیر خبر وار ایدی. پولیسین یولو باغلادیغینا گؤره، خیاوانین هر ایکی طرفینده اوچ سیرا دوران ماشینلارین سوروجولرینین بیر چوخو ماشینلارینی سؤندورموشدولر. بیر پاراسی دا آشاغی ائنیب، سئوینج و تبسم دولو بیر روحیه ده موبایل تلفن لاری ایله شکیل چکیردیلر. کیمسه سیگنال چالمیردی. کیمسه یاندان، ساغدان- سولدان اؤزونه بیر یول تاپیب قازا باساراق بیر اؤنجه دوران ماشینین اؤنونه کئچمه گه چالیشمیردی. کیمسه دوداغینی بوزوب، آلینینی قیریشدیریب، "ایت اوغلو ایتلر، خیاوانی نیه باغلاییبلار.... ایشیمیز- گوجوموز وار..." دئیه دئگینمیردی. نه اولدوغونو آنلایا بیلمه دیم. دؤنوب سئوال دولو باخیشیمی یانیمدا اوتوران یولداشیمین گؤزونه تیکدیم. او دا بیر شئی گؤرمه میش کیمی دوداغینی بوزدو.
فرصت دن یارارلانیم دئیه بیر سیگار ساریماق اوچون الیمی آتیب توتون پاکتیمی گؤتورمک اوچون ائگیلدیگیمده، یانیمدا اوتوران یولداشیم چیگینیمه ووراراق، سوئینچ دولو بیرسس تونوندا، "آها باخ، اونلار اوچون یولو باغلاییبلار.." دئیه الی ایله خیاوانین اورتاسینداکی بوشلوقدا چیمنین اوستونده ایکی قوو قوشونون دوردوغونو گؤستردی. ایکی قوو قوشو، یانلاریندا یومورتادان تازا چیخمیش دؤرد- بئش پامبیق جوجه لری ایله بیرلیکده خیاوانی کئچیب گؤله ساری گئدیرمیشلر. قوولارین، هئچ تلسمه دن، یایلانا یایلانا خیاوانین اوبیر طرفینی ده کئچیب گؤله ساری گئدن یولا گیردیکلریندن سونرا پولیس لر موتورلارینی ایشله تمه دن، اللرینده چکه چکه قوولارین آردیجا دوشوب بئش - آلتی آددیم اونلاردان اوزاق، اونلاری گؤله قدر یولا سالدیلار.
دالیمدا دوران ماشینین سیگنال سسی ایله اؤزومه گیب، حرکت ائتدیم.
بئش - آلتی یاشلاریمدا ایکن باهارین بئله گونشلی و گؤزل بیر گونونده یئملیک ییغماق اوچون آمنه خالا گیلین باغلارینا گئتمیشدیک. گون اورتادان سونرا ائوه قاییدارکن، او زامانلار توفارقاندا اولان تک بیر خیاوانین قیراغیندا دایانیب دوردوق. آنام بیر الی ایله بوروندوگو قارا چارشابی اوزونده سیخی توتماغا چالیشارکن، بیر الی ایله ده منیم قولومدان توتدو. باشینی خیاوانین بیر ساغینا، بیر سولونا چوئردی، "ماشین گلمیر" دئیه خیاوانی کئچمک اوچون یئریمه گه باشلادیق. او لحظه سرعت ایله قاباغیمیزدان کئچن چرخ اوستونده کی بیر کیشی منه توخوناراق یئره سردی. آنجاق نه اولدوغونو گؤرمک اوچون بئله دایانمادی. داها سرعتلی بیر شکیلده اوزاقلاشدی. آنام منیم چیغیرتیما باخمایاراق بیر الی ایله چارشابینی سیخی توتماغا چالیشارکن بیر الی ایله قولومدان توتوب، دالیسیجا سورویه رک خیاوانی کئچدیک. اوبیر یاندا بیر کیشی، "باجی شهربانی اوردا دیر، باخ.." دئدی. آنجاق آنام هئچ بیر جواب وئرمه دن باشینی آشاغی سالیب چاپارلار کوچه سینه گیردی و ان قیسسا زاماندا ائوه یئتیشدیک.
.سینیخچی سیتارا خالا قولوما یومورتا ساریسی سوواییب تنضیف ایله سیخی باغلادی.
یانیمداکی یولداشیم دالغینلیغیمی حس ائدرک، "سنه نه اولدو؟" دئیه سوروشدو.
هئچ...، کشکه بیر قوو جوجه سی اولسایدیم-
دئدیم
.آنجاق «هاردا؟ و هانسی زاماندا؟» سوروسونو ایسه دیلیمه گتیره بیلمه دیم.
کؤلن، مای 2015


text:
آزربایجانین همریلیک گونو ایله باغلی گادپنین بیلدیریسی
Azərbaycanın həmrəylik günü ilə bağlı GADPnın bildirisi
31 Dekabr Həmrəylik Günü qutlu olsun
31 Dekabr-Dünya Azərbaycanlıların Həmrəylik Günü 50 milyon Azərbaycan Türkünün milli bayramıdır. Bu bütöv Azərbaycanın varlığının göstərcəsi, Azərbsaycanın bütövlüyünün simgəsidir. Bu günü hər bir azərbaycanlı qeyd etməli, fikir baxımından daha da genişləndirməlidir.
Bu bayram vahid bir millət kimi formalaşmamızın ən önəmli araclarındandır . Sərhəd Hərəkatının 25 illiyi, Həmrəyliyimizi, birliyimizi və sonucda millətlər içində vahid bir millət kimi varlığımızı ortaya qoymaqdır.
Bugün Quzey Azərbaycan Cümhuriyyəti, bütöv Azərbaycan varlığının bir bölümünü beynanlxaq quruluşlarda təmsil etməkdədir . Quzey Azərbaycanın özəlliklə Bakinin gözəl inkişafı ilə yanaşı demokratiya, insan haqları qorunması və milli düşüncənin artması da milli məfkürəmizin formalaşmasında önəmli araclardandır.
Fars şovenizmin pəncələri altında əsir qalan Güney Azərbaycanımız Oyanış və özgürlük mücadiləsini günü gündən artıq canlandırır.
31 dekabra can verən və dərindən ruh verən olay, Güneyin qurtuluşudur .
Sərhəd Hərəkatının uğurlanması, beynimizdə süni şəkildə yaranan ayrılıq fikirlərinin silinməsindən keçir.
Dilimiz, kültürümüz, Tarıxımız və hissiyatımızı bölmək olmaz, biz bir millət bir toprağız.
Güneyin qurtuluşu üçün 50 milyon azərbaycanlı birlikdə olmalıdır.
Araz çayının həsrət şeirlərinə son qoyan 31 dkabra Eşq olsun
Bayramımız qutlu olsun
Güney Azərbaycan Demokrat Partyası (GADP)nın mərkəzi şurası
2014.12.26
31 دئکابر همریلیک گونو قوتلو اولسون 31 دئکابر-دونیا آذربایجانلیلارین همریلیک گونو 50 میلیون آذربایجان تورکونون میللی بایرامیدیر. بو بوتؤو آزربایجانین وارلیغینین گؤسترجهسی، آزربسایجانین بوتؤولوگونون سیمگهسیدیر. بو گونو هر بیر آذربایجانلی قئید ائتمهلی، فیکیر باخیمیندان داها دا گئنیشلندیرمهلیدیر. بو بایرام واهید بیر میللت کیمی فورمالاشمامیزین ان اؤنملی آراجلارینداندیر . سرحد حرکاتینین 25 ایللیگی، همریلیگیمیزی، بیرلیگیمیزی و سونوجدا میللتلر ایچینده واهید بیر میللت کیمی وارلیغیمیزی اورتایا قویماقدیر. بوگون قوزئی آذربایجان جومهوریتی، بوتؤو آذربایجان وارلیغینین بیر بؤلومونو بئینانلخاق قورولوشلاردا تمسیل ائتمکدهدیر . قوزئی آزربایجانین اؤزللیکله باکینین گؤزل اینکیشافی ایله یاناشی دئموکراتیا، اینسان حاقلاری قورونماسی و میللی دوشونجهنین آرتماسی دا میللی مفکورهمیزین فورمالاشماسیندا اؤنملی آراجلارداندیر. فارس شووئنیزمین پنجهلری آلتیندا اسیر قالان گونئی آذربایجانیمیز اویانیش و اؤزگورلوک موجادیلهسینی گونو گوندن آرتیق جانلاندیریر. 31 دئکابرا جان وئرن و دریندن روح وئرن اولای، گونئیین قورتولوشودور . سرحد حرکاتینین اوغورلانماسی، بئینیمیزده صونعی شکیلده یارانان آیریلیق فیکیرلرینین سیلینمهسیندن کئچیر. دیلیمیز، کولتوروموز، تاریخیمیز و هیسسیاتیمیزی بؤلمک اولماز، بیز بیر میللت بیر توپراغیز. گونئیین قورتولوشو اوچون 50 میلیون آذربایجانلی بیرلیکده اولمالیدیر. آراز چایینین هسرت شئیرلرینه سون قویان 31 دکابرا عشق اولسون بایرامیمیز قوتلو اولسون گونئی آذربایجان دئموکرات پارتیاسی (گادپ)نین مرکزی شوراسی 2014.12.26


text:
جمعه ۱۱ اردیبهشت ۱۳۸۸ ه.ش.
صبح است
صبح است ساقيا قدحي پرشراب کن/دور فلک درنگ ندارد شتاب کن.
ارسال شده توسط yalta در ۳:۳۵ هیچ نظری موجود نیست:
دوشنبه ۷ اردیبهشت ۱۳۸۸ ه.ش.
indi yortmeli vaghtim
kabir vaghtlar adimi ozindan we heme zatlar ke dowreginde bar ghatasi gelyar nmadib dingne mena bilomagh emma ozimia show wagha gelen vaghti doshindim ke show vagha beter ajayeb zat dal emma najira shondan
khalas bolmalii men nacha waght bari shinjirwg bolordim emma namadieb sheile bolanmi bilomagh
emma adama tagheer gereg
hemme zatler ke goryaring manga be noee tekrari bolib dir
ozim den bashlamali owez bolmali...hawwa indi yaltanmang jaee dal ozim den ochin
bolchiligh den ochin de hem bolsa ghimelemali...harib bolar shoda manga kandi akher men yalta dim!
khalas bolmalii men nacha waght bari shinjirwg bolordim emma namadieb sheile bolanmi bilomagh
emma adama tagheer gereg
hemme zatler ke goryaring manga be noee tekrari bolib dir
ozim den bashlamali owez bolmali...hawwa indi yaltanmang jaee dal ozim den ochin
bolchiligh den ochin de hem bolsa ghimelemali...harib bolar shoda manga kandi akher men yalta dim!
ارسال شده توسط yalta در ۲۳:۱۹ هیچ نظری موجود نیست:
شنبه ۲۹ فروردین ۱۳۸۸ ه.ش.
سازلاریم غالار
سازلاریم غالار..تازا ایلکی باشدان اشدمدا منداآیداردیم هی سخی جان سنی سازلارینگ قالارهاوواسازلارینگ غالاراماگوردیم باشغا یرلارداقالیب یوراوزترکمن لرمیزینگ اراسیندا هم بار امااول بولمیزیالی یوق ایدشیما وورابیزینگ سازلارمیزیاددان چیقیب باریار...شایاد هم من بتر قارا گوریارین دیرن.. شوگون بیرپارس دوستلاریمینگ بیری بیرنچه ساز emailیولیندان ایبریب دیر گورسوم ادی خراسان سازلاری ..اما بتر تانیش گورینیار..ادلاری باشغا زاد اما اوز عزیز کچ فلکیمیز وخوش غالدی و ات چاپارمیز اما ادینی اووزادیب دیرلار..هاوواسخی جان سنینپ سازلارینگ غالیب دیروینه ده غالار ...دوغرسیدا منا اوزیما وورا یتر بگندیم شو سازلاری mp3حالاتینداباشغایرلارداازگوریبدیم یاباشغالاردان ایسلایاددیم که مانگا...دوغریسیندااوزیمیز بترآزایشلایارس ..اوزصحرامییزینگ حتتاباخشیلارداناز بیلیارس نامدیبب بیلامایان اوزیمیزا وورا کیمی تانایارس یا تاناجاق بولیارس ...کیمی تانیارس اولونلاردان قازاق پانگ و ناظارلی وخوجه باخشی و...ودیرلاردان دردی طریک ورحیم خیوه لی ودکترتکه و..حایسنی قوی تانایاق ویا بیر سازلارینی قووی قولاق اسی دیرس ...بیلمایان اما ساخی بیل شو ذاتلاری ادمسگ دا سازلارینگ غالار
ارسال شده توسط yalta در ۶:۲۳ هیچ نظری موجود نیست:
جمعه ۲۸ فروردین ۱۳۸۸ ه.ش.
بولایلی..
ینه بیر یارشماق وینه شو یاریشلار قالار منا اساسیندان یاریش دان بگنیان
چاقا کام منی اتام چاپقی یاریشا اکیدیال دی شوندان باری همه اوز ایلدشلارمیزا وورا وشولارینگ ایچیندا قاریشماق اوچین مندا کابیر واقتلار اگر پرصاتلاری بولسا حوکمان باریارین .........اما اگر بولچیلاقا بارساق اولی یاریشلار باردیر اولی یاریشلار هاووا ....اگر دوغری اویلانساق بیزیمیز توراگمیزدا کاندیر یاریشلار منگ گورارین ذاتلارمیزنگ بیری اوداکی سایلانملق دیر اودا بیر اولی مقام اوچین هاووا پارس دوغانلارمیز دیلیندا انتخابات دیاندیر لار اما دوغریسی دا بیزینگ اولی بورجیمیز دیر که شو یر لار دا قاریشلایلی اما ناجیراگ ..اونی اوزمیزدان سورامالی بیز اوزیمازا وورا اوز تورگمیزداکی واقالار دان ناجیراگ خبردار بولیارس ....
چاقا کام منی اتام چاپقی یاریشا اکیدیال دی شوندان باری همه اوز ایلدشلارمیزا وورا وشولارینگ ایچیندا قاریشماق اوچین مندا کابیر واقتلار اگر پرصاتلاری بولسا حوکمان باریارین .........اما اگر بولچیلاقا بارساق اولی یاریشلار باردیر اولی یاریشلار هاووا ....اگر دوغری اویلانساق بیزیمیز توراگمیزدا کاندیر یاریشلار منگ گورارین ذاتلارمیزنگ بیری اوداکی سایلانملق دیر اودا بیر اولی مقام اوچین هاووا پارس دوغانلارمیز دیلیندا انتخابات دیاندیر لار اما دوغریسی دا بیزینگ اولی بورجیمیز دیر که شو یر لار دا قاریشلایلی اما ناجیراگ ..اونی اوزمیزدان سورامالی بیز اوزیمازا وورا اوز تورگمیزداکی واقالار دان ناجیراگ خبردار بولیارس ....
دوشنبه ۲۴ فروردین ۱۳۸۸ ه.ش.
پایان بی معنی است(نادر)
سونگی بولماق منینگ ارامدا یوق دیر
ارسال شده توسط yalta در ۴:۲۶ هیچ نظری موجود نیست:
اشتراک در: پیامها (Atom)


text:
محسن عطایی ناطق
گوندرن : استاد ساوالان
آذربایجان شعرینده عروضون اویغونسوزلوغو دانیلماز بیر مسئلهدیر و قافیه چتینلیگی تورکجه یازان شاعیرلرین بؤیوک بیر مانعی ساییلیر. آذربایجان ادبیاتیندا هئچ بیر شاعیر تاپیلماز کیم، تورکجه قافیهلریایله بیر اوزون قصیده یاراتمیش اولا. اونا گؤره ده آذربایجان شاعیرلری، شعرلرینده عرب و فارسجا قافیهلری بورج آلماغا مجبور قالیرلار. البته فارسجا یازان شاعیرلردهده بئله بیر مجبوریت واردیر، اونلاردا چوخلو عرب قافیهلریندن یارارلانیرلار. بورادا بیر مسئلهیه دقتینیزی چکمگ ایستهییرم کی بو اویغونسوزلوق و نقصان، بیزیم تورکجهمیزین و یا فارسجانین عیبی ساییلمیر، یالنیز بو مسئلهنی هر ایکی دیلده عروضون تام عرب دیلینه باغلیلیغینی گؤستریر. «رسول رضا» آذربایجانین معاصر شاعیری عروض بارهسینده یازیر: «عروضدان استفاده، آذربایجان دیلینه بؤیوک زیان وورموشدور. دیلیمیزی چوخلو عرب و فارس سؤزلریایله قاریشدیرمیش و بعضی حاللاردا ایسه خالص آذربایجان سؤزلرینین آهنگینی پوزموشدور». رحمتلیک رسولرضانین دئدیکلری بوتونلوکله گئرچکدیر، بیزیم کلاسیک ادبیاتیمیزین پوئتیکاسی، چوخلو عرب و فارس سؤزلریندن یارارلانیب. بو بارهده گؤرکملی عالم مرحوم دوقتور هدایت حصاری «آذربایجان شعرینده یئنی عروض، بدیع و قافیه» کتابیندا بو مسئله عاید یازیر: «آذربایجان کلاسیک ادبیاتینین خصوصیتلریندن بیری عرب و فارس سؤزلریندن استفاده ائتمکدیر. قافیهلردهده بئله بیر مجبوریت واردیر. عروض افاعیللری یئرینه قویولان سؤزلر بعضاً غیرطبیعی اولاراق چکیملی تلفظ اولونور، نتیجهده اماله دئییلن قافیه عیبی اورتایا چیخیر و دیلیمیزین طبیعی آهنگی پوزولور.»[1] عمومیتله عروضدا اولان قافیه مسئلهسی هر بیر فارس ویا تورک شاعیرلرین دیلینده اویارلیق چتین بیر ایشدیر. هر بیر شاعیر قافیهده اولان قاتی چتینلیکلرین و بوروشوقلوغون، مینلرله عربجه لغت و اصطلاحی ازبرلمگین عهدهسیندن گله بیلمیر، اونا گؤرهده یوزلرله بوبارهده کتابلار یازیلیب و اورتایا چیخمیشدیر.
فارس ادبیاتی کیمی ایری حجملی و چوخ ساحهلی بیر ادبیاتدا بو قافیه مسئلهسیندهده بعضاً آخساردیر. نئجه کیم فارس ادبیاتینین گوجلو شاعیری اولان و «خاتم الشعرا» آدلانان عبدالرحمن«جامی» قافیه بارهده یازیر:
فضای ملک سخن گرچه قاف تا قاف است،
زفکر قافیه هر لحظه تنگ میآیم.
حال بو کی فارس دیلی اؤزو عرب دیلیایله سیخ علاقهسی اولموش و اونسوزدا چیلپاق بیر انسانا بنزییر و جامی کیمی بیر چوخ اثرلی شاعیر بو اعترافی ائدیر. تورکجهده بو مسئله نئچه کز فارسجادان اوستون چتینلیکلره مالیکدیر، میثال اوچون «شهریار» کیمی بیر نهنگ شاعیر-کی فارس ادبیاتیندا حافظ و سعدی و تورک ادبیاتیندا نوایی و فضولیدن سونرا ایکینجی شاعیردیر[2]- قافیه چتینلیگینه عاید شعرلرینین بیرینده سؤیلهییر:
قصه چوخ، قافیه یوخ، آختاریرام، تاپماییرام،
یئریدیر شهریارین شعریده تنبللنسین.
هابئله، حضرت مولانا حکیم ملامحمد «فضولی» بویورور:
اول سببدن فارسی لفظیله چوخدور نظم کیم،
نظم نازک تورک لفظیله ایکن دشوار اولور.
لهجهی تورکی قبول نظم ترکیب ائیلهسه،
اکثر الفاظی نامربوط و ناهموار اولور.
منده توفیق اولسا بو دشواری آسان ائیلهرم،
نوبهار اولجاق تیکاندان برگ گول اظهار اولور.
کلاسیک پوئزییامیزین بیر چوخ سؤزلریده عرب و فارسجا سؤزلردن عبارت اولوب. حتی قافیهدن سونرا شعرین ایچینده اولان بیر چوخ سؤزلرهده نظر سالاراق؛ بیر تورک اوخوجوسونا دوغما گلمیر. دوقتور حصاری بو بارهده یازیر: «تورکون کلاسیک اوسلوبلو شعرینده فارس ویا عربی کلمهلری گتیرمک تقریباً بیر نوع مجبوریتدیر و بیر عنعنه کیمی قبول اولونوب و ایشلنمکدهدیر. چونکو کلاسیک شعرا اوچون چیلخا تورکو کلمهلر ایشلتمک مناسب دئییل. فارس سؤزلری غزلی گؤزللشدیریر و اونا ظریفلیک وئریر.»[3] مرحوم دوقتور حصاری تمامی ایله دوزگون قید ائتمیشلر. حتی حکیم فضولی اؤزو تورکجه دیوانینین دیباچهسینده بو مسئلهنی تصدیقلهییر: «توقع بودور عموماً اهالی عزّ و اعتباردن، اگر شاهد حسن عبارتیمده، اول دیارین الفاظ و عبارتلریندن زیور اولماسا؛ و مخدرهی نظمیم، اول ملکلرین لطایف و ضربالمثلریندن زینت بولماسا، معذور بویورالار.»[4] هابئله شعرلریندهده بو سؤزوموز ثبوتا یئتیر کی چوخلو عرب و فارسجا سؤزلر ایشلهدیبدیر، میثال اوچون:
ای مذاق جانه جؤورون، شهد شکر تک لذیذ،
دم به دم زهر غمین قند مکرر تک لذیذ.
آتش برق فراقین، نار دوزخ تک الیم،
جرعه جام وصالین، آب کوثر تک لذیذ.
ویا خود:
طریق فقر دوتسام، طبع تابع، نفس رام اولماز،
غنا قیلسام طلب، اسباب جمعیت تمام اولماز.
«فضولی»نی ملامت ائیلهین بیدرد بیلمز می،
کی بازار جنون رسوالاریندا ننگ و نام اولماز.
بو مسئله بوتون کلاسیک ادبیاتیمیزی احاطه ائدیب و یالنیز حکیم فضولیده گؤزه دیمیر:
شاهاسماعیل ختاییدن:
دانهیی خال سیه کیم دوشدو گولزار اوستونه،
لالهیی پر داغی گؤر کیم، دوشدو گولزار اوستونه.
***
صورتین گؤردوم نگارا مست و حیرانم بو گون،
اول قرا زولفون تکی، غمدن پریشانم بو گون.
راغب اردبیلیدن:
گلستانیم داغ سینهمدیر، سرشگیم شبنمیم،
اسگیک اولماز دیدهدن شبنم کیمی هرشب، نمیم.
عشق سوداسیندا بیز گرچی مجسم بیر غم ایک،
هر او غم کیم عشقدندیر، ذرهجه یوخدور غمیم.
فکری اردبیلیدن:
تؤکولموش هر طرفده زولف عنبر فامی رو توتموش،
تعال الله نه سان مو، آتش سوزانه خو توتموش!
گذرگاهیندا ای دلبر، مینم اشکایله مژگانیم،
هزاران ذؤوق و شؤوق ایله خیال رفت و رو توتموش.
ذکری اردبیلیدن:
هوای عشقیله دولدور کؤنول کاشانهسین یارب،
غم عشقیله تعمیر ائت بو غم ویرانهسین یارب!
مئی و مئیخانهیی عشقین یولون بیلدیرمه اغیاره،
بلالی عاشقه ایچدیر بلا پیمانهسین یارب!
بیضای اردبیلیدن:
خالق عالم قویاندا عشق بنیادین نهاد،
دؤرد عنصر ائیلهییب ترکیب عشقه اتحاد،
جمع اولوب بیر یئرده بیردن، آب و آتش، خاک و باد،
مظهری عشقین یاراندی، بیرکس انکار ائیلهمز.
یوخاریدا کی شعرلره نظر سالاراق، کلاسیک شعریمیزین خاصیتی دیل باخیمیندان آیدینلاشیر و عروضون اویغونسوزلوغو بیزیم دیلده اوزه چیخیر.
آنجاق بوتون بونلارا باخمایاراق آذربایجان تورکجهسی دیداکتیک بیر دیلدیر. بورادادا، یالنیز اؤزونه مخصوص هجا اوسلوب و قافیهسینده یازیلان شعرلرایله؛ بو سؤز ثبوتا یئتیر. چونکو هیجا قایدالاری اصیل بیزیم دیلین و پوئزییامیزین طبیعی و بدیعی قانونودور.
نهایت بوتون بورادا، عروض بارهسینده قئید ائتدیگیمیز یانلیشلار، یالنیز کلاسیک ادبیاتیمیزین شاعرلرینین، عرب و فارس ادبیاتیلا سیخ باغلیلیقلاریندان آسیلی اولموشدور و تورکجه دیلینین، عروضلا اویارلیغینا دؤرد-بئش شاعیردن باشقا، بو مسئلهنین واریانتینا قوشولان شاعیر، اولمامیشدیر.
معاصر دؤوروده اردبیلین کلاسیکجه یازیب، یارادان شاعیری «عسگر شاهی» کیمی بیر داهی غزل و قصیده استادی اؤز مطالعه و ادبیات بیلیگیایله، 50 ایل عروض و قافیه مسئلهسینی آراشدیراندان سونرا، عروض اویغونسوزلوغونو بیزیم پوئزییامیزدا آزالدیب. اونون دیوانیندا اولان بیرچوخ غزللری بو مسئلهنی تصدیقلهییر. میثال اوچون آشاغیدا کی مصراعلاردا ایفا ائتدیگی قافیهلره نظر سالاق:
دئدیم: ای دلبر، آییر زولفون اوزوندن، هایا باخ!
آییریب سؤیلهدی: «شاهی»، هایا باخما، آیا باخ!
ویا خود:
ایلاهی حکمت علیادی یا هؤروکدو اولار،
اوزاندیقیجا، منیم قامتیمی بوکدو اولار.
هابئله، شعرلیرینین ایچینده ایشلتدیگی سؤزلریده دقتدن قاچیرماق اولماز:
توتالیم بیر نئچه گون شاخدا دوگون ووردو چایا،
عاقبت اندیرجک باش، آیاغی اودلو یایا.
توز سلیمان باشینا قونسا، یئنه توزدو آدی،
آلچاق-آلچاقدی اگر چیخسادا مکرایله آیا!
یئر اوزو ایلدیریمین گؤردو کسیلمیش بوغازین،
خنجرین مین ستمیندن بیرینی، سالدی هایا.
استاد شاهی یارادجیلیغیندا عروض اویغونسوزلوغونون، بیزیم دیلده معناسیزلیغی و آذربایجان دیلینه اویارلیق، تصادفی و یا اؤتری خاراکتئر داشیمیر. نئجه کیم او، آذربایجان دیلینه واقف بیر شاعیردیر و اونو دریندن بیلیر و اؤز دوغما دیلینه عاید یازیر:
مست اولار من کیمی هر کس بو دیلین بیلسه دادین،
آند اولا سالم اولان ذؤوقلره، بالدی بو دیل.
«شاهیا» یئرده اگر گوشهنشینسن نه عجب!
آدووی اهل سما دیللرینه سالدی بودیل.
استاد عسگر شاهی بوگون، غزل دیلینده و قافیهده ائله بیر اسلوب و شیوه سئچیب کیم، دئمگ اولار بوگونه قدر او سؤزلری، هئچ بیر شاعیر عروض شعرینده ایشلتمهییب و ایشلتسهده عهدهسیندن باجاریقلا گلمهییبدیر. عمومیتله حکیم«فضولی» شعرلرینده اولان انسجام، جزالت، فصاحت، بلاغت و...، عسگر شاهینین غزللرینده ایشلتدیگی چیلخا تورکجه سؤزلرده اؤز عکسینی تاپیر، کی اونون آذربایجان ادبیاتیندا ابدی یاشارلیغینا گؤزل و گوجلو بیر دلیلدیر. میثال اوچون:
سیخینتیلار نییه سالمیر سماده های بیلمم،
ستارهلر هارا گئتدی، نئج اولدو آی بیلمم.
اوزاندی قیش او قدر، دوندو قان دامارلاردا،
یوباندی گلمهدی یاز، هاردا قالدی یای بیلمم.
اورک قانیلا گؤزومدن آراز آخار «شاهی»،
نهدن قودوزلاری بوغماز بو قانلی چای بیلمم.
دونیایا عسگر شاهی کیمی گؤز آچان، بوتون معنالی حیاتی و فعالیت ایله آذربایجان ادبیاتینین اصل شاهی کیمی، بیر شاعیری، ادبیات شناسی، عارفی، فضولی و حافظ شناسی اولموشدور. اونون تورکجه دیوانیندان سونرا فارسجا، قالین بیر دیوانا مالیک شاعیردیر، او فارس ادبیاتیندادا اؤزونه مخصوص دست خطده ال تاپمیشدیر کی بو ایشه خصوصی بیر آراشدیرماق لازمدیر.
[1]. دکترهدایت حصاری، آذربایجان شعرینده یئنی عروض، بدیع و قافیه، انتشارات: اندیشه نو، تهران1387،ص18
1. بو تعبیری، پروفسور عبدالحکیم شرعی جوزجانی، رئیس دانشگاه ادبیات افغانستان، «نقش شاهان و شاعران ترکی تبار در تکامل زبان و شعر فارسی» آدلی کتابیندان گتیردیک. شهریار مادهسی، ص40


text:
موضوعات : ارکک ساغلیغی
توکلریمه “ژل” یاخسام کئچل اولاجاغام?
توک و اونا باغلی اولان مسئلهلر حاقدا نهقدر بیلگینیز وار!؟ بیلگیلرینیزین دوغرو(صحیح) یوخسا توپلومون یانلیش دوشونجهلریندن آسیلیاولدوغوندان خبرینیز وار!توکون تؤکولمهسی حاقدا هامیمیزین آزما چوخ بیلگیمیز(اطلاعات) وار اما بیلگیلرینیزی سیناماق (امتحان)و البته اونلارین دوغرو ویا یانلیش(غلط) اولدوقلارینی بیلمک ایستهییرسینیزسه آشاغیدا یایینلانان یازیلاری اوخومالیسینیز: ژل،تاف، کتیرا و… توکلرین تؤکولمهسینه ندن اولورلار! یانلیش:…
دوغورقانلیق(باروری) گوجو،یایدا آزالیر
یاشاییش مودئلینین، اسپرم اوستونده اولان ائتگیسی آراشدیریلدی.دئمهلیدیر، یایین ایستی ایله اوزون گونلری،اسپرمین ساغلیغیندا اؤنملی(مهم) اوینام(نقش) اویناییر.”شیفلد و منچستر” بیلیم یوردولاری ،یاشاییش تهرینین ائتکی سینی(تاثیرینی)، اسپرم کیفیتین اوستونده آراشدیردیردیلار.سیگارچکمک،موخدیرمواد ،الکللی ایچکیلرین (نوشیدنی) توکتیمی،دار پالتارلارین گئیمهیی ویایین ایستیلیگی ایله گون اوزونلوغونون اثری اسپرم اوستونده آراشدیریلدی. کؤکلوک،سیگار چکمک ودار پالتارلارین گئیمهیی ارککلرین دوغورقانلیق(باروری)…
نئچه ساعات یوخولامالییام!
اینسانلارین یوخوسو آز اولورسا اؤزلرینه یوخوسوزلوق تام بللی اولور ؛اما یوخوسوزلوق ویا آز یاتماق نه دئمکدیر!؟، اؤلچوسو نه قدر دیر!!یاش گورهولارین یوخویا احتیجاجلاری فرقیلیدیر.گنجلر ،اورتا یاشلی اینسانلار اورتالاما۷ ایله ۹ ساعات یوخولامالیدیرلار.برنامهسیزلیک، الکل ،قهوه،گونش ایشیغی و..اینسانین بیولوژیک ساعاتینی قاریشدیرا بیلر.آمریکا اولوسال(میللی) یوخو مرکزین وئردیگی بیلگیلره گؤره،اینسانلارین یوخو احتیجاجلاری اونلارین یاشاملارین…
ایدز نهدیر؟ نئجه بیر خستهلیک دیر
ایدز، بولاشیجی (قابل انتقال) بیر خستهلیکدیر. میکروبو HIV آدی وئریلن ویروسدور. HIV، گیردیگی بدنین، میکروبلارا قارشی قویما قابیلیتینی تامین ائدن ایمنی سیستئمینه تاثیر قویوب ، گئدهرک چؤکدورور. بونون نتیجهسینده موقاویمتی آزالان بدنده، HIV -نین تاثیری یانیندا، موختلیف میکروبلار (باکتئرییا، گؤبهلک (قارچ)، ویروس، پروتوزون) دری، تنففوس، سیندیریم (هضم)، مرکز سینیر (عصبی)…


text:
“دامو” عدالتسیزلیکله باریشا بیلمهین بیر اوشاغین ناغیلی دیر
“دامو” عدالتسیزلیکله باریشا بیلمهین بیر اوشاغین ناغیلی دیر. بیر تاوانین (=سقفین) آلتیندا دوغولدوقلارینا باخمایاراق، بیر ائوین ایچینده یاشادیقلارینا باخمایاراق اونلار برابر بیر دورومدا یاشامیرلار. آنالیق اؤز اوشاقلارینی اوخولا گؤندریر، اونلاری ایسه ایشلهمهیه، اؤز اوشاقلارینا شوربانین اتیندن وئریر اونلارا ایسه تیلتهسیندن! بئله بیر دورودا اوشاقلارین آتاسی دا اونلارین آراسیندا آیری سئچکیلیک سالیر. یئنی قادینیندان اولدوغو اوشاقلاری سئویر آنجاق، ایلک اوشاقلار سانکی اونا دا اوگئی دیرلر!
بو آرادا بئش دوغما باجی-قارداشدان یالنیز بیریسی بو آیری سئچکیلیییه دؤزمور. او حمید کیمی اوخولا گئدیب درس اوخوماق ایستهییر. البته بو اعتیراضلار اونا چوخا باخیر. آغیر شکنجهلره معروض قالان بو اوشاق ۱۰یاشیندا ایکن ایکی دؤنه اؤزونو اؤلدورمهیه چالیشیر….
عؤمرونده هئچ واقت “محبت” گؤرمهین بو اوشاق آتاسینین وریندن ائودن قووولسا دا هئچ واقت او جهنمدن آیریلا بیلمیر. دئمک بو اوشاق او جهنمه آلیشمیش کیمی دیر. او داهی جهنمدن دیشاری یاشایا بیلمیر.
البته بو رومان سادهجه مرثیه دئییل، بلکه آجی اولایلارلا بیرلیکده دوزلو داورانیشلار هابئله آجی طنزلر بیزی رومانین سونونا دک ماراقلاندیریر.
بوکیتابی الده ائتمک اوچون ان یاخین یول:تبریز -۱۷ شهریور میدانی -اطلس پاساژی-پلاک ۳تئلفون۵۵۳۵۱۷۷


text:
یؤنتمن تانیتیمی؛ کریستوف کیشلوفسکی
کریستوف کیشلوفسکی | Krzysztof Kieslowski
○○○○○○○○○○○○○○○○○○○○○○○○○○○○○○
بیوگرافی:
کریستوف کیشلوفسکی ۱۹۴۱-جی میلادی ایلین ژوئن آیینین ییرمی یئددیسینده ورشودا دونیایا گؤز آچدی. میلادی ایلین یئتمیشلر اون ایللیگیندن دوخسانلارا قدهر تئلئویزیا و سیناما و بلگهسل (مستند) فیلم ساحهسینده أن آدلیم و تانینمیشلاردان بیریسی اولدوغونو وورغولاماق اولار. چاغداش دؤنهمین توپلومسال و اخلاقسل دوروملارینی اؤنمسیه رک گؤزهل بیچیمده سیناما و تئلئویزیا آلانلاریندا اؤزهل باخیشلارلا جانلاندیرماق اونو مدرن سیناماسینین اونلو و بؤیوک یؤنتمن کیمی تثبیت ائتدی. کیشلوفسکی لهئستانین او دؤنه آدلانان “اخلاق قایغیسی اولانلار سیناماسی”-نین أن آدلیم اینسانلاریندان بیریسی ایدی. او فیلملر کی سوسیالیستی سینامانین سانسورلارینین آخسارلیقلارین بیرئی (فرد) و حؤکومت آراسیندا اولان یارانمیش آیریشمالاری اؤنه چیخاردیردی. کیشلوفسکی ۱۹۶۸-جی ایل “لودز” آدلی فیلم دوزلتمک اوخولوندان (مدرسهسیندن) معضون اولوب و بئلهجه فیلم دوزلتمک ایشینه بلگهسل و قانونلو اینجهصنعت فیلملری (فیلم های مستند هنری و قانونی) یؤنهلتمهگینی توپلومسال بیلینجلرین یوکسلمهگی آماجیلا باشلادی. بلگهسل فیلملریندن”خستهخانا” آدلی فیلمینه توخونماق اولار، بیر حالدا کی یؤنهتمن بو ایشیله لهئستانین او دؤنه گئنل بئهداشتیندا اولان سورونلاری آنلاتماق ایستهییر. او ایلک سیناما فیلمینی تئلئویزیا اوچون یؤنهتدی. اونون سیناما اثرلری ده بلگهسل گؤرسللردن (تصویر) اولاشیردی. بلگهسل فیلم چکمه تئکنیکی ایله قیسا فیلملرینه رئاللیغی آرتیردی. “یارانین یئری (۱۹۷۶)” ” کامئرایا وورغون(۱۹۷۹)” “کور شانس (۱۹۸۱)” کیمی چئشیدلی قونولاری قاپسیان فیلم لر یؤنهتدی.
۱۹۸۴-جی ایلدن کیشلوفسکی بوندان سونرا اوزون موددتلی ایشبیرلیگینی سئناریو یازان یولداشی کریستف پیسویچ ایله، لهئستانلی وکیل آدلی فیلمله باشلادی. فیلم لهئستانین ۱۹۸۲-جی ایلین نیظامی حؤکومتین دورمویلا بیرگه بیر اؤلموش وکیلین حئکایهسینی اؤز عاییلهسینین یاشامینی ایزلهمکده اولدوغونو گؤسترمکده دیر.
اون امر فیلملرین کریستوف پیسویچین ایش بیرلیگی ایله اون دنه بیر ساعاتلیق فیلمین توپلوسودور کی موسی پئیغمبرین اون امرینین اوزوندن لهئستان تئلئویزیاسینا حاضیرلامیشدیر. فیلملرین بوتونو ورشودا بیر مسکونی مجتمعده کئچیریلیر. بو فیلملرین توپلوسونو وئنیز فیلم فئستیوالیندا ائکران ائدیلیر و مونتقیدلر اونو مدرن سینامانین اولاغان اوستو اولان بیر اثری آدلاندیریرلار. کیشلوفسکی او چاغ کی لهئستاندان فیلملرینه حاضیرلاماغی اوچون بودجا آلا بیلمهدی فیرانسا دا فیلم یؤنهتمهگی باشلادی. بو اوزدن ۱۹۹۲ ده ” وورونیکانین ایکیلی یاشامی” آدلی فیلمی یؤنهلتدیکدن سونرا أورنسل تانینماغا یییهلندی.
کیشلوفسکی سونرا آدلیم اوچلوک فیلمینی فیرانسانین بایراغینین بویالاری اساسیندا یؤنهتدی. گؤی (،۱۹۹۳ آزادلیق)، آغ (،۱۹۹۴ دنکلیک، برابرلیک) و قیرمیز (،۱۹۹۴ قارداشلیق). گؤی فیلمینده ژولیئت بینوش آفتامابیل(اتومبیل) قضاسیندا ائشی و اوشاغینی ألدن وئرمیش بیر قادینین رولونو اویناییر و یئنی یاشام و اونونلا بیرگه گلهن آزادلیق اودوزدوغو سئوگیسینین یئرینی دولدورا بیلمهییر. آغ-دا بیر لهئستانلی آراییشگر چالیشیر ألدن وئرمیش ائشینین سئوگیسینی بیرداها ألده ائده. اونون اؤنجهکی قادینی کی جولی دئلفی آدلی آکتور رولونو اویناییر بیر گؤزهل اوزلو فیرانسالیدیر کی بیر باشالی ایلیشکیلریندن دنکلیک(برابرلیک ) ایستهییر.
قیرمیز دا ایسه ایرنه ژاکوب بیر مودئلین اویونون اویناییر کی گئت گئده بیر قوجا یاشلی کیشییه وورولور.
کیشلوفسکی دفعهلرجه اؤزونو سیناما دونیاسیندان أمهکلی (بازنشسته) اعلان ائتدیگینه رغمن هئچ زامان دوغروجاسینا سینامادان أل اوزه بیلمهدیر. اونون سونونجو سیناما پروژهسی بیر باشقا اوچلوک ” بئهئشت، جهنم، دوزخ” آدلی ایدی کی بو فیلملرین چهکیملرینین سونو یئتمهمیشدن معالاسف کیشلوفسکینین عؤمرونون سونو یئتیر. او کی بیر چوخ زامان دوداغیندا سیغاری واریدی ۵۴ یاشیندا بیر قلب جراحلیق اساسیندا دونیادان گؤز یومدور. “بئهئشت” یاریم قالمیش اوچلوگون ایلک فیلمی ۲۰۰۲-جی میلادی ایلده “تام تاکیرو” یؤنهتمنلیگی و “کئیت بلاپخت”-ین اویونچولوغو ایله دوزهدیلدی.


text:
موضوعات : اویون
آتاری گئیمینی، آنلاین اوینایین!
گوگلینگؤرسل(تصویری) آختاریشیندا،“atari breakout” اویونون ،آختارسازسا حیئران اولاجاقسینیز،گوگل بیر گؤزل ایش ده،۱۹۷۶ دا یایینلانان(منتشراولان) آدلیم آتاری گئیمینی، گؤرسل آختاریش صفحهسی نین اورتاسینا اکلهییب (ایضافه ائلهییب)؛بو اسکی و خاطیرهلی گئیمی چالیشتیرماق ایستهییرسیز سه سادهجه آتاری سؤزجوکون (کلمهسین) (“atari breakout”)، گوگلین گؤرسل (تصویری) آختاریشیندا، آختارین و نئچه ثانیه سونرا،آتاری گئیمی،گوگلین گؤرسل آراما صفحهسینده،…
E3 2014 بیلگیسایار اویونلارین سرگیسی+عکس
بیلگی سایار اویونلارین فستیوالی لوس آنجلسده کئچیریلدی (برگزار).E3 2014بیلگی سایار اویونلارین(بازی های کامبیوتری) ان بؤیوک فستیوالی اولاراق ،چئشیدلی اورونلری (محصول) تانیتماقلا ایشینه سون قویدو.بیلگی سایار اویونلارین اوستونده ایشلهین کمپانیلر اؤز یئنی اورونلرینی بو بؤیوک فستیوالده سرگیدیلر. E3 2014بیلگی سایار اویونلار سرگیسین (نمایشگاه) شکیللرینی گؤرمک ایسته ییرسینیزسه، بیلیم سسیدن آیریلمایین. …
یئنیAngry Birds اویونون شکیللری یایینلاندی
Rovioشیرکتی، ییرتیجی قوشلارین یئنی اویونونو تبلیغ ائدیر.Rovio ایلک اولاراق(اولین بار)، سئویملیAngry Birds اویونون اسکرین شاتلارینی یایینلادی. Angry Birds Stella،ییرتیجی قوشلارین یئنی اویون نسخهسی اولاجاقدیر.دئمهلیدیر ارککلردن(مذکر) سونرا دیشی قوش لار و اوشاق قوشودا یئنی نسخهیه اکلهنیبدیر (اضافه شده) .کارکتئرلرین هربیریده اؤزل گوج و اویناما(نقش) صاحیبدیرلر.Rovioشیرکتی،پاییز فصیلینده، Angry Birds Stella اویونونو بازارا…
الکترونیک ایلنجه آراجلاری
الکترونیک ایلنجه آراجلاری(ابزار)، گونده دفعهلرله ،چئشیدلی (مختلف) آختاریش ماتورلاریندا آختاریلینیرلار.پلی استیشن۳ کونسولون عرضهسیندن سونرا قوللانیجیلار اؤزللیکله فوتبال اویونوچولاری، بو کونسولون یئنی وئرژنلرینی اویناماق ایستهییبلر.بو اوزدن الکترونیک ایلنجه آراجلاری(ابزار) هر کسین طرفیندن آختاریلینیر. ۲۰۱۳ایلینده ان چوخ آختاریلان الکترونیک ایلنجه آراجلارین سیرالاماسی(طبقه بندی) آشاغیدا یازیلان قرارا دیر.دئمهلیدیر، بو سیرالاما، “Bing” سیتهسینین وئریلهریله…